Berreskuratu zure hipoteka-gastuen dirua | | Berria\nHipotekaren zenbatekoaren arabera, gastu horiek 500 eta 2.000 euro artekoak izan daitezke. BERRIA\nAuzitegi Gorenak argi utzi du hipoteka-gastuen gaia urtarrilaren 28an plazaratu duen epai batean. Bertan ebazten duenez, hipoteka baten formalizazioak eragindako tasazio-gastuak «bankuari dagozkio, eta ez kontsumitzaileari», baldin eta aplikagarria ez bada 5/2019 Legea, higiezin-krediturako kontratuak arautzen dituena.\nEpai horrek, aurretik izandako beste batzuk berresteaz gain, ebatzi eta baliogabetu egin ditu hipoteka-mailegua formalizatzeko gastuak bezeroek ordaindu beharrekoak zirela ezartzen zuten klausula guztiak. Horrela, hipotekak 2019a baino lehenago izenpetu zituzten guztiek eskubidea dute itzul dakizkien jabetza-erregistroko, gestoriako eta tasazioko gastu guztiak, bai eta notario-gastuen erdiak ere. Hipotekaren zenbatekoaren arabera, gastu horiek 500 eta 2.000 euro artekoak izan daitezke.\nZer egin behar duzu gastu horien itzulketa erreklamatzeko?\nBanku-entitateei hipoteka-gastuen itzulketa erreklamatzeko prozesuan, irabazteko aukera handia duzu: zure dirua berreskuratuko duzu, ziur. Arazo bakarra dago, auzi judiziala ireki behar dela, alegia, lege-prozedura batzuekin eta kostu batzuekin.\nKasua gure eskuetan uzten baduzu, arazo hori gainetik kenduko duzu. Eta ez duzu ezer ordainduko. ERREKLAMATUn prozesu osoaz arduratuko gara, gastu guztiak gure gain hartuko ditugu, prokuradorea eta kostuak barne, eta lortzen den zenbatekoaren %18 besterik ez dugu kobratuko. Hau da, zure dirua berreskuratu ezean, ez dugu ezer ere kobratuko.\nHegaldiak erreklamatzea da gure zeregin nagusia, baina hipoteketan eta bestelako banku-produktuetan ezartzen diren gehiegizko klausulen kasuez ere arduratzen gara.ERREKLAMATU\nKontsultatu, konpromisorik gabe\nAzken 20 urteetan hipoteka bat izenpetu baduzu, zure bankuak dirua zor dizu. Deitu eta kontsultatu zure kasua, inongo konpromisorik gabe. Jakinaraziko dizugu gastu horiek bidegabeki kobratu zizkizuten edo ez, eta aztertuko dugu zoru-klausularik ezarri al zizuten, hori ere erreklamatu dezakegulako. Horrekin batera, zure izenean erreklamatu ditzakegu revolving txartelen gastuak, horien interesak ere gehiegizkotzat deklaratu baitzituen Auzitegi Gorenak.\nERREKLAMATUn, hegaldiak erreklamatzea da gure zeregin nagusia, baina hipoteketan eta bestelako banku-produktuetan ezartzen diren gehiegizko klausulen kasu batzuez ere arduratzen gara. Eta gure filosofia beti bera da: irabazten badugu bakarrik kobratzen dugu. Erreklamatu zure hipoteka!\nZalantzaren bat baduzu edo zerbait kontsultatu nahi badiguzu, gure webguneko formularioa bete dezakezu edo telefonoz deitu: 944 027 596 / 688 651 944.\nLur publikoetako bazka eskubidea XIX. mendean bukatu zen Trianon\nErreklamatuk babestutako edukia


—Liburu erreseña batzuk, hautapen literarioak—\nJean Cocteau eta bere liburu zuria\nMunduak onartu egiten dituela transgresioak artegintzaren alorrean baina bizimodu errealean kondenatu egiten dituela Jean Cocteau-k badakien gauza bat da. Hala ere portaera sozialki inkonfesable bat, homosexualitatea hain zuzen, asumitu eta autobiografia gisa azaltzen du literarioki bere LIBURU ZURIA delako narrazioan. Irakurri berria dugu nobela labur hau gaztelaniaz: EL LIBRO BLANCO, Jean Cocteau, Rodolfo Alonso Editor, Buenos Aires, 1.974.\nTextoa sinplea eta laua bezain xarmangarria da eta ismoen garaian gai batetik bestera koketeatzen aritu zen idazle honek bere intimitatea bilustu balu bezala denunziatzen du giza zanpakuntza eta erreibindikatzen homosexualitatea: "Beti maitatu izan dut sexu indartsua, zeinari zilegia deritxot sexu ederra deitzea. Ene bizitza malerusa, arrarotasuna krimen bezala kondenatzen duen eta gure joerak aldaeraztera behartzen gaituen gizarte batek sortu du...". Arestian esan dugun bezala Jean Cocteauk badaki botereak asimilatu egiten duela artegintzaren alorrean marjinaltasuna, bizitza errealean ezik. Homosexualitatea zanpatua da baina ez dute, haatik, gartzelara eramaten. Permisibilidadea zanpakuntza sutilago bat da. Toleranzia honen aurka ere errebelatzen da Jean Cocteau: "Baina nik ez dut onartzen tolera nazatela. Horrek eritu egiten du ene maitasunarekiko eta libertatearekiko maitasuna...".\nSalvatore Quasimodo edo izadiaren poetika\nAurten, 68ko maiatzaren hamarurte betetzeagatik gorasarre ugari izan den arren, oharkabea iragan da beste anibersario bat: Salvatore Quasimodo poeta italiarraren heriotzea 1.968ko ekainaren 14an izan zena Napolesen.\nSiciliako Siracusan zen jaioa, 1.901eko abuztuaren 20an. Baina hegoaldetik ifarralderantz abiatuko zen bere bizitza. Ikasketa teknikoak egin eta funzionario zibil bezala ibili zen Italian barrena, Milanen literatura irakasle eta antzerki kritiko bezala hasi zenera arte. Aipagarriak dira bere klasikoen itzulpenak baina, batez ere, bere poemagintza (1.959ko literatur nobel saria eman zioten honegatik). Bere obrak ugariak dira: Acque e terre (Florencia 1.930), Oboe sommerso (Génova, 1.932), Odore di eucalyptus ed altri versi (Florencia, 1.933), Erato e Apollion (Milano, 1.936), Poesie (Milano, 1.938), Ed é subito sera (Milano, 1.942), Con il piede straniero sopra il coure (Milano 1.946), La vita non è sogno (Milano, 1.949), Il falso e vero verde (Milano, 1.953), La terra impareggiabile (Milano, 1.958), Tutte la poesie (Milano, 1.960), Dare e avere (Milano, 1.961).\nSakontasuna, abandonoa, gozotasuna eta melodia biguna... dira ezaugarriak. Izadia da Salvatore Quasimodo poetaren bakardadearen elikatura, baina ez dira ikuspegi mitologiko ez parnasiano ez errealistak. Biluztu egiten du poetika eta mundu anonimo eta hunkigarriak argitzen ditu bere osotasunean.\n"ED E SUBITO SERA\nOgnuno sta solo sul cour della terra\nTraffitto da un raggio di sole;\nETA USTEKABEAN GAUA\nBakoitza bakarrik dago lurraren bihotzaren gainean\neguzkiaren printza batek zeharkatua;\neta ustekabean gaua.\n"Gaur iadanik badakigu: Bataille mendeko idazlerik inportanteenetariko bat dela" esan izan du Michel Foucaultek, frantziar intelektualik konsekuenteenatariko batek. Guk irakurri berri ditugu Georges Batailleren obra bi: Histoire de l'oeil (1.928) eta La littèrature et le mal (1.957). Lehena nobela erotiko bat da eta bigarrena zortzi eskritoreen interpretazio kritikoa.\nGeorges Bataille-ren bizitza arras itzaltsua da. 1.897an jaio zen Billom deritzan herrian, Puy-de-Dôme eskualdean. Dokumentalista, artxibero eta bibliotekario gisa lan egin zuen Orleans eta Parisen, zenbait aldizkaritan kolaboratzen zuen artean. 1.926an eta 1.927an tratamendu psikiatrikoa ukan izan zuen. Surrealistekin aritu zen ("surrealismoaren iskanbilan sortu zen bizitza literariora ene belaunaldia"), baina 1.930ean istiluak izan zituen Andre Breton patriarkarekin: hark hau idealistatzat eta honek hura materialistatzat salatzen zuen. Frente popularraren garaian Georges Bataille komunistak laguntzen saiatu zen, zenbait esperiantzia mistiko izan zituen, Soziologia Ikastetxe bat fundatu zuen Roger Cafois eta Michel Leris-ekin batera, 1.938an bere emaztea (Laura) hil egin zitzaion, eta aunitz aldizkaritan kolaboratu ohi zuen. Critique aldizkari literarioa fundatu zuen eta iadanik ospe eta fama handia bezain eskandalosoa izan zuen bere heriotzera arte (1.962) eta geroago.\nGeorges Bataille-ren obra arras ugaria da, tankeran eta kantitatean. Nobela edo ipuin erotikoak: Histoire de l'oeil, Madame Edwarda, L'abbé C., Le bleu du ciel, Le petit, Le mort, Ma mère. Poema liburuak: L'archangélique, Haine de la poésie. Saiakera literarioak: La littèrature et le mal. Saiakera historikoak: Le procès de Gilles de Rais. Saiakera ekonomikoak: La notion de consommation eta La part maudite. Saiakera filosofikoak: L'érotisme, L'éxpérience intérieure, Le coupable eta Sur Nietzsche. Eta saiakera estetikoak: Les larmes d Eros, L'homme de Lascaux eta Manet. Bere obra aztertzen aunitz jende saiatu izan da: Sartre, Blanchot, Duras, Sollers, Barthes, Derrida, Klossowski, Foucault, e.a. eta bada liburu monografiko bat espainolez Georges Batailleri buruz edo, behintzat, preteztotzat Bataille hartzen duena: Bataille, Edit. Madragora, 1.976.\nHISTOIRE DE L'OEIL nobela erotiko bat da edota, areago, obszenoa. 1.928an argitaratu zen, Lord Auch seudonimoarekin. Narrazio klaroa da eta sinplea, daupadaka bezala lerratzen da estilo gartsu batez. Erotismo desolatu bat azaltzen du, oro obszenoa, oro posible dena baino harantzago eramana. Erotismoak eta plazerrak, oinazean eta heriotzean du bere une gorena, azken finean. Erotismoaz, heriotzaz eta askasunaz obsesionaturiko eta eroturiko buru batek bere barneko imajen mingarri guztiak jaurti behar balitu bezala. Zeren eta Georges Bataille-ri ez baitzaio sexoa eta gorputza laket, ez baitzaio natura laket. Erotismoak, naturak eta edertasunak angustia sorterazten dute Georges Batailleren baitan. Ez zaizkio laket "haragiaren plazerrak", insipidoak eta gezak direlako. Zikinkeria eta desenfrenoa gustatzen zaizkio, gorputza eta pentsamendua ez ezik, imajinazioa eta zohardi izarreztatu guztia ere mantxatu egiten baitute ("ilargia amen odolarekin eta hats higuingarrizko menstruazioekin elkartzen dut"). Erotismoa obszenitatea da eta heriotza askatasunarekin nahasten da angustioski.\nLA LITTERATURE ET LE MAL 1.957an argitaratu zen Parisen. Kritika literariozko saio bat da eta zortzi autore maradikatu interpretatzen dira literaturaren eta maradizionearen ikuspegitik. Literatura erruduna dela aitortzen da. Literatura esenziala ez bada ez da deus. Literatura inposibilitate posible bat besterik ez da, xarmangarria bezain higuingarria da, alferrezkoa bezain beharrezkoa da eskritorearentzat. Literatura komunikazioa da, baina komunikazio benetakoan gaiztotasuna datza. Ekintzak eskubideak ditu baina literaturak ez. Literatura haurtzaro errekuperatua da, ez du eskubiderik. Erruduna da, beraz, inposibilitatearen errudunak.\nGeorges Bataillek zortzi eskritore maradikatu aukeratu zituen, aitorpen eta transgresio honen modelotzat: Emily Brontë, Baudelaire, Michelet, William Blake, Sade, Proust, Kafka eta Genet. Lautremont falta dela ohartzen du hitzaurrean Georges Bataillek. Lautremont ez ezik hamargarren izen bat ere sartuko litzateke egun: Georges Bataille.\nNous arrivons bien avant l'aube dans la rade de Bilbao\nCe décor simple et bien composé me rappelle et au risque de passer pour un imbécile puisque je suis en Espagne je le répéte me rappelle un décor de Picasso\nCe decor si simple\n(Feuilles de route, 1.924)\nEgun batzu lehenago hasita zegoen nobela irakurtzen. Premiazko negoziaketa batzu zirelata alboratu zuen, berriro baserrira trenez zetorrela irekitzeko pertsonaien irudi eta mamiaren interesgarrira abandonatzen zen astiro astiro. Arratsalde hortan, apoderaturi gutun luxe bat idatzi eta maiordomoarekin aparzeriari buruzko arazo batzu eztabaidatu ondoren liburura berbihurtu zen ariztuiko parkera beha zegoen estudioko lasaitasunean. Aserotuta bere besaulki kutunean, ateari atzea emanen, zeina molestagarri zitekeen intrusiorako posibilitate moduan, ezkerreko eskua libre utzi zuen fereka zezan behin eta berriro herenile berdea eta azken kapituluen irakurtzean hasi zen. Bere gogoan batere nekagabe pausatzen ziren protagonisten izen eta imajinak; lilura nobelatiarrak berehala garaitu zuen. Ia plazer maltzurren gozatzen zuen inguratzen zuen orotik lerroz lerro desataltzea, eta une berean senti egitea bere burua lasaikiro deskansatzen zela errespaldu garaiko herenilean, zigarroek eskumendean jarraitzen zutela, beirategitik landa arrastiriko airea dantzatzen ari zela aritz pean. Berbaz berba, heroien hautamen zekenak eroanda, batzen, koloretzen eta mugitzen ziren imajinetarantz joaten utziaz, basoko etxolan suertatuko zen azken enkontruaren testigantza eginen zuen. Lehen emakumea sartu zen, susmati; orain amorantea zetorren arpegia arantza urratu batez lastimatuta. Mira egiteko legez mihizkatzen zuen bere mosuekin haren odola, ostera, harek uko egiten zion, ez ziren etorri eskutuko grina baten zeremoniak errepetitzera, horbel eta bidetxior furtiboz osatutariko mundu baten babesean. Labaina gerota areago berotzen zen papar ondoan, eta han azpian makurtuta taupadaka libertatea. Berbaketa antsigarri bat limurtzen zen horrietan zehar zeinda suge erreka bat balitz legez, eta oro aurreztik, betidanik, erabagia zegoela susma zitekeen. Amorantearen gorputza estaltzen zuten xerak ere, eutsi eta eritzitik alda erazi nahiez, nardagarriki dibujatzen zuten deuseztu behar zen beste gorputz baten irudia. Ezer ez zen izan ahantzia: koartada, zoria, litezken erruak. Hemendik aurrera une bakoitzak bere enplegua xehetasunez izendatuta zuen. Birpasa gupida gabe bat egiten zen bitartean apenas zegoen bekaina ferekatzen zuen eskuarentzat tarterik. Iluntzen ari zen.\nIadanik batak bestea behatu gabe, zain zuten zereginari hestu lotuta, etxolako atean banandu ziren. Emakumeak ipar aldera zeraman bidetxiorrari segitu behar zion. Kontrakotik gizona bueltatu zen instaño batez bestearen ilea korrikan, airean, ikuste arren. Berak ere arineketan egin zuen, arbola eta hesi ostetan gordez, arrastiriko malba artean baserrira zeraman zumardia berezitu zuen arte. Zakurrek ez zuten hauzirik egin behar, eta ez zuten egin. Maiordomoa ordu horretan ez zen izanen, eta ez zegoen. Atariko hiru harmailak igo zituen eta sartu. Belarri barrenean galafan zebilen odoletik emakumearen hitzak zetozkion: lehendabizi areto urdin bat, ondoren solairu bat, eta alfonbraz jantzitako eskilara. Goian, ate bi. Aurrenengo logelan inor ere ez, bigarrenean eztaere. Estudioko atea, eta orduan labaina eskutan, beirategiko argitasuna, herenile berdezko besaulki baten errespaldua, nobela irakurtzen ari den gizonaren burua han besaulkian.\n1. atala. Candy-ren gela\nCandy-ren logelako paretean eskegitzen dira bere heroien irudiak\nbaina Candy-ren gelara iristeko Candy-ren hall itzaltsua\ngurutzatu behar duzu,\njende ezezagunak dei egiten du ene laztanaren numerora\neta jostailuak eroaten dizkio,\nnoakionean bera eder, irribarrean;\nbadaki Candy-ren kutuna izan nahi dudala,\ntristura eskutu bat dago arpegi polit horretan, tristura beregan,\nnondik inongo gizonek salba ezinen duena,\nLaztantzen gara, haren ezpainak ikuitzean\nene bihotza zainetako odolaren oldarra bultzatzen ari da burmuinera,\npasaiatzen ari gara, gauaren hondora bidaian,\nni argiaren barrenera bidaian Candy-ren begietan,\nberak dio, fantasiadun mutikoa izan nahi baduk ikastekorik falta zaik,\nitzal hire begiak, utz dezagertzen, laga erretzen,\nzeren ilundura haortan munduak egonen dituk, ostenduta disdiratan,\nzeinak nereganatzen dudanean neure bihurtzen ditu,\nSoineko politak eta diamantezko erhaztunak dauzka,\ngizonek nahi duena ematen diote,\nbaina haiek ez dute susmatzen berak maite duena neu naizela,\nene!! eta nik horrelaxe maite dut,\nnehoiz ez diot alde egiten utziko, ez, ez,\nbadaki ondo eman ahal nuena eman diodala,\nnahi dudana oro, bizi dudan guztia\nCandy neurea egiteko gaur gauean.


UNESCO Etxeak eta Bilbao Bizkaia Ur Partzuergoak lankidetza hitzarmena sinatu dute\nUNESCO Etxeak eta Bilbao Bizkaia Ur Partzuergoak lankidetza hitzarmena sinatu dute pasa den maiatzaren 12an. Horren arabera, hainbat ekimen abiarazi nahi dira euskal gizartearen partaidetza sustatu eta mundu mailako erronkak lortzeko, bereziki, uraren inguruko hainbat prestakuntza-ekimen antolatuz eta herritarrak sentsibilizatuz.\nLankidetza honen helburua da hainbat jarduera-ildo garatzea. Hala, Bizkaiko gizarteak ikusi ahal izango du erakunde biek ura edukitzeko eta ura saneatzeko mundu mailako erronken aurrean hartu duten konpromisoa.\nBilbao Bizkaia Ur Partzuergoaren eskarmentua eta gaitasuna uztartzeko asmoa dago, sentsibilizazio eta hezkuntza gaietan lan egiteko eta UNESCO Etxeak abiarazitako lan-ildoei lotzeko. Izan ere, azken horrek esperientzia zabala dauka sentsibilizazio ekimenak garatzen, bai eta nazioarteko uraren eta saneamenduaren gaineko ezagutza ere.


Kolore nabarmentzen Photoshop-ekin. | Sormenak linean\nHalloween bezalako data berezietan, batzuk egitea gustatzen zaigu gai-jaiak edo data horiek adierazten dituzten diseinuak. Mozorroaren, lekua baldintzatzen duten elementuen eta abarren artean, eguna begirada bat antolatzen eman genuen. Batzuetan aldatu nahi dugu gure ilearen kolorea, Zer royo!\nHori dela eta, gaur ekarri dugu Halloweeneko tutorial berezia, jokoaren aurretik jartzeko. Oraingoarekin bat datozen kolore nabarmenak zure ileari ematen irakatsiko dizugu.\nJarraitu beharreko pausoak sinpleak dira, orduan aipagarrienak izan baitira hizpide ilearen sektoreak hautatuko ditugu koloreztatu nahi dugula. Erabili dugu poligono tresna hauek hautatzeko. Ondoren, hautapenaren ertzak definitzen ditugu Erfinatu ertza botoia ukituta, hautatutako sestra zurrun bihurtzeko ertzaren lausotasuna aldatuz.\nAzkenean egin behar duguna a aplikatzea da doikuntza geruzaBeste tutorial batzuetan aipatu dugun bezala, hauek irudian zuzenean ez lan egiteko erabiltzen dira eta, horrela, ez dugu hutsetik hasi behar hori biltzen badugu.\nKasu honetan geruza honetarako erabiliko dugun aukera dei bat izango da kolore oreka. Gure kasuan, tonu gorriagoak eta pixka bat horiak gehitu dizkiogu hautapenari, kolore berdearen doikuntza txiki batekin ere aldatu egiten gara azkenean tonu laranja gehiago lortzeko.\nDoikuntza geruza erabili ondoren, margotu dezakegu zuriz gainean, eta ezarpen bera aplikatuko du beste ile adar batzuetara.\nEta horrela, ile bat lortuko dugu koloreztatutako nabarmenekin, laster Halloweenen azala izango dena. Gogoratu beste kolore batzuetan ere alda daitekeela, tutorial honetan eman dugun efektu hau aplikatu nahi dugun egoera desberdinengatik edo bestelako arrazoiengatik. Orain zure txanda da tutorial hau probatzea nahi duzunarekin.\nHalloweenen aurrebista hau baliagarria izan zaizula espero dugu eta guk aurkeztu dugun bezala gauza bera egitea aukeratu duzuenok, lortu dugun emaitza bezain gertu lortuko duzue. Galderarik edo iruzkinik baduzu, jarraian iruzkinak egin ditzakezu.\nArtikuluaren bide osoa: Sormena linean » General » Argazkia » Kolore nabarmentzen Photoshop-ekin.


Euskadiko futbol-zelaiak % 100era zabaldu ala ez erabakiko du EAEko Auzitegi Nagusiak ostiral honetan\nEuskadiko futbol-zelaiak % 100era zabaldu ala ez erabakiko du EAEko Auzitegi Nagusiak gaur\nDuela bi aste ere helegitea aurkeztu zuen Espainiako Futbol Liga Profesionalak, Eusko Jaurlaritzak ezarritako % 30eko edukieraren kontra. Orduan epaileak helegite hori aintzat hartu zuen eta edukiera % 60ra igo zen.\nNorgehiagoka bat Reale Arenan. Argazkia: EFE\nFutbol Liga Profesionalak bere helegitean eskatutako kautelazko neurrien inguruan erabaki behar du Euskal Autonomia Erkidegoko Auzitegi Nagusiak (EAEAN) ostiral honetan, LaLigak eta iturri juridikoek baieztatu dutenez. Euskadiko futbol-zelaiek % 100era zabaldu edo ez dago epaileen mahai gainean. Eusko Jaurlaritzak estadioetako edukiera % 60ra mugatuta du.\nFutbol Liga Profesionalak helegitea jarri dio Jaurlaritzak EAEko zelaietan edukiera % 60ra mugatzeko hartutako erabakiari, Espainiako Estatuko gainerako erkidegoetan Osasun Lurraldearteko Kontseiluak atzo onartutako % 100aren aurrean. Epailearen ebazpenaren zain, litekeena da ostiral honetan Athletic-Alaves harmailak beteta direla jokatzea.\nReale Arena-Anoeta Zelaia\nAthleticen zelai berria


Trikua – TTiKLiK!\n4.718 3 minutos de lectura\nMaite Frankok Granadako trikuari idatzitako ipuina\nI. Zeruko umeak\nUnibertso osoa jainkoen oparia omen da, jainkoek (edo zeruko izpirituek, beste batzuek deitzen dieten bezala) beraien seme-alaba txikiei egiten dizkieten opariak. Eta horregatik, unibertsoa, planeta guztiak eta baita gizakiok ere ume horien jostailuak baino ez gara. Panpina bizidunak kutxa esferikoetan sartuak. Horrela errazago ulertzen da gure bizitzaren alde aurreikus ezina, zoria, halabeharra, kasualitatea esaten zaiona. Zergatik ezagutzen ote ditugun pertsona jakin batzuk eta ez besteak, zergatik maitemintzen ote garen gutxien espero dugunarekin, zergatik ez ote dagoen eguraldiarekin bete-betean asmatzerik, zergatik hil ote gaitezkeen modurik txoroenean … Kontu hauek guztiak zeruko umetxo horien esku daude eta haiei dagokie, beraz, erabakiok hartzea. Eta gizakiok, honen berri izan gabe, gure etorkizunaren jabe izaten saiatzen gara jo eta su. Bai inozoak!\nAnimaliei berriz ez zaie honelakorik gertatzen. Arrazoia jakiterik ez dagoen arren, ume eta animalien artean bada elkar ulertze edota enpatia automatikoa, beste inoren artean ematen ez dena. Berdin da umeak zerukoak eta animaliak lurrekoak izatea. Animaliek jaio eta berehala badakite haien bizitza jolas hutsa baino ez dela. Are gehiago, haien gurasoei entzunda berehala ikasiko dituzte munduaren jatorria azaltzen dituzten istoriotxoak, jarraian kontatuko dugun trikuarena bezala.\nBazen behin jainko-jainkosa bikote bat gurasoak izan berriak zirenak. Hor zebilkion ume ttikia ia egun osoa titi eske amatxori. Eta amatxo hark ezin zoriontsuago eskaintzen zion zeruko esne miragarria, tarteka tanta batzuk eroriz, eta horrela Esne Bidea edo Via Lactea delakoa sortuz.\nAmaren bularra hain zen leuna, beroa eta sentibera non umea bertan baino goxoago ez zen inon ere egoten. Eta umearen azala hain zen leuna, beroa eta sentibera non amaren bularra ere bertan baino goxoago ez zen inon ere egoten. Maitemindu berriek bezala, elkarren ondoan egoteko nahia, elkar ukitu eta sentitu beharra, premia larria izaten zuten biek, egun zein gauez. Eta hau, amarentzat nekagarria hasieran, eramangaitza gero, eta bukaeran itogarria bihurtu zen.\nHorregatik bere bularraren azal pixka bat hartuta, amak animaliatxo bat sortu zion umeari, arantzarik gabeko triku baten itxura zuena. Eta lehen triku horrek bularraren ukitu leun bera zuen, berotasun bera, baita sentiberatasun bera ere. Umeari trikua ondoan jarri eta bularra zelakoan hari lotuta egoten zen sarri.\nUmea koskortu zenean berriz, trikuaren beharrik ez, eta beste jostailuekin batera jarri zuen kutxa esferiko horietako batean. Eta horrela agertu zen trikua munduan, bere azal leun, bero eta ezin sentiberagoarekin piztia zakarren artean.\nHarrigarriena gertatu zen orduan. Oihan hartako basapiztiak atzaparrak ondo zorroztuta eta lerdea zeriela itxaroten bazuten ere, trikua ikusi orduko erabat zintzotu eta hura besarkatzeko premia sortu ez zitzaien bada! Txandak antolatu behar denek trikuaren azal leun, bero eta sentibera ukitu ahal izateko. Eta hari besarkatuta, nork bere penak, nahiak eta arazoak azaltzen zizkion trikuari, besarkada bukatutakoan gainetik zama izugarria kendu izan balute bezala sentituz.\nPsikologo bihurtuta zegoen gure ttikia, elkarri entzutea zer zen ez zekiten piztiatzar horien artean, sentiberatasunari esker besteen lekuan jartzea oso erraza baitzen trikuarentzat.\nAnimalia guztiak haren besoetatik pasa ondoren, ezin hobeto sentitzen ziren. Trikua berriz, ez. Harentzat, zeruko amarentzat bezala, azken batean jainkosa haren bularretik sortua baitzen, poliki-poliki itogarria bihurtu zen hura, arazo larria. Eta arazo potolo hura, nola kenduko zuen gainetik? Nork entzungo zion hari? Inork ez.\nHalako batean, bere jostailuen kutxa esferikoan eskua sartu behar zuen zeruko umea egoeraz jabetu zen. Orduan, trikua hartu, maite-maite egin eta ia-ia gorputz osoan arantzak jarri zizkion (atzeko aldean batez ere, aurpegia eta sabela ukitu gabe utziz). Harrez geroztik, inork ez du trikua berriro besarkatu, eta lasai bizi da, libre.\nSentibera izaten jarraitzen badu ere, ondo baino hobeto ezkutatzen du sabeleko azal leuna, inork bere sekretua deskubritu ez dezan.\nAlabaina, bada bitxikeria bat istorio honen bukaeran: norbaitek trikuari entzuteko eta hura ezagutzeko asmo zintzoa azaltzen dionean, arantzak erori egiten omen zaizkio berriro, bere azal osoa berriz ere bero, leun eta sentibera bihurtuz.\nEta hau hala bazan,\nsar dadila zeruko jostailuen kaxan!\n2012ko ekainaren 26an, Landetako Léongo lakuari begira eta semea titian nuela sortu zen ipuina.\nCURSO DE COCINA MACROBIÓTICA – 22 de febrero\nSorteo de las entradas para la conferencia de Carlos González\n01 01UTC diciembre 01UTC 2013\n30 30UTC septiembre 30UTC 2017\n01 01UTC septiembre 01UTC 2012 a las 10:33 10Sat, 01 Sep 2012 10:33:03 +000003.\nBarkatu atzerapena. Oso gustokoa izan du ipuina eta zein ondo deskribatzen duen harrituta utzi du. Eskerrikasko.\n01 01UTC septiembre 01UTC 2012 a las 10:37 10Sat, 01 Sep 2012 10:37:32 +000032.


Itziar Ituño eta Miren Gaztañaga: aktoreak, musikariak eta... dantzariak! — dantzan.eus\nHemen zaude: Hasiera › Komunitatea › Puntapioa › Itziar Ituño eta Miren Gaztañaga: aktoreak, musikariak eta... dantzariak!\nItziar Ituño eta Miren Gaztañaga. Argazkia: Luis Jauregialtzo / Argazki Press / Berria\n"Uste dut zerbait mugitzen dela hor, dantza egitean" dio Itziar Ituñok. Aktore moduan egin dira ezagun, baina musika eta dantza bere-bere sentitzen eta baliatzen dute Miren Gaztañaga eta Itziar Ituñok. Berria egunkarian elkarrizketatu dituzte uda honetan, eta Urtzi Urkizu kazetariak bereziki galdetu die biek hain barnean sentitzen duten dantzari buruz.\nItziar Ituño: "Zerbait energetikoa da; ez da bakarrik gorputza mugitzea eta izerdia botatzea. Musika dago alde batetik, eta gorputzaren espresibitatea bestetik. Sentimenduak ere mugitzen dira hor, zurekin batera. Askotan gertatu zait egun txar-txarra izatea, baina dantza klasean sartu, eta handik bare irtetea: baretasun bat eta beste espiritu bat sentitzea dantza egin ostean. Uste dut zerbait mugitzen dela hor, dantza egitean".\nMiren Gaztañaga: "Burutik gorputzera jaistea gehienetan oso osasuntsua da; on egiten digu. Dantzak eta antzerkiak aukera hori ematen digute. Antzerkian, bakoitza toki batetik gatoz, eta nik gorputza eta lan fisikoa oso nireak sentitzen ditut abiapuntu gisa gauzak sortzeko edo lantzeko orduan".\nElkarrizketa osoa: "Itziar Ituño eta Miren Gaztañaga: Indartuak atera dira erasotik" (Berria, 2017-07-09)


FIG Bilbao 2015 - Elkarrizketak | BiDC-blog\nEmakume eta arteari buruzko elkarrizketak FIG BILBAO 2015eko lehenengo Foroa\nPublished 2015/11/20 2017/10/17 by nvl\nJoan den azaroaren 19an, “Artean duzun papera arkitu. Gozatu, inbertitu: bilduma egin!” izenburuko Grabaketa eta Paperezko Nazioarteko Azokaren 4.edizioa hasi zen, FIG Bilbao, Pilar de Zubiaurre-ri buruzko mahai inguruarekin.\nARTHAZI Kultur Elkarteak, Casa Falconieri-rekin (Sardinia) elkaranean antolatuta, nazioarteko azoka honek ikerketa eta metodo berriak bultzatu nahi ditu grabaketa orijinalaren eta paperezko artearen arloan.\nEuskalduna Jauregia epizentro gisa, non hainbat foro egingo diren, festibal hau Bilboko toki askotara zabaltzen da (Arte Ederretako Museoa, Guggenheim Museoa, Deustuko Unibertsitatearen Liburutegia eta Itsas Museoa).\nPilar de Zubiaurre mahai inguruak, “Emakume eta arteari buruzko elkarrizketak” izendatuta, historian zehar emakumeak artean izan duen paperari buruz hitz egin dute zenbait emakumek. Eztabaida Begoña Zubieta kazetariak moderatu zuen.\nMahai ingurua Bilbao 700 Fundazioaren zuzendaria, Josune Ariztondo-k inauguratu zuen, Pilar de Zubiaurre-k esandako esaldi baten bidez: “gauzak zailak daudenean, jarraitzen saiatu behar dugu, historia gutaz hitz egingo duena da”.\nÁngeles Caso, kazetari eta idazleak, “artearen historia berriro idatzi egin beharko da” liburuetatik ezabatu diren eta ahaztu ditugun emakume guzti hoiek sartuz. “Egiten ari diren ikerketei esker, egin ahalko dugu”.\nFIG Bilbao-aren presidentea, Gabriella Locci-ren ustez, emakumeek beti izan dituzte gizonek baino zailtasun gehiago artearen arloan, baina “egun desberdintasuna ez da hain handia”.\nAlicia Viadomal, Guiomar, Emakumea eta Arteak Elkartearen presidentea eta Mª José Aranzasti Emakumeak Artea Bisualean, MAV elkartearena, mahaia osatzen zuten, emakumearen papera nabarmentzen bai artearen arloan, bai bizitza sozialean.\nAzkenik, Miren Gabantxo-k, EHUko unibertsitate proiekzioaren zuzendaria, Pilar de Zubiaurre bi zentzutan ikustezina izan zela azpimarratu zuen: “emakume izateagatik eta atzerriratu behar izan zuelako”, horregatik, “historiatik desagertu zen”.\n“Ikerketa egiten dugunean, lehen mailako informazio iturriak ezin ditugu lortu eta zurrumurrua eta gezurra iraunarazten dira. Hori da Zubiaurre-rekin gertatu dena”, amaitu zuen.\nPrevious Post Bizkaiko Moda eta Osagarrien Sektorearen I.Foroa


Soldata arrakala –\nOtsailaren 22a, soldata berdintasunaren Europako eguna, zuriketa morea egiteko egun aproposa ere izaten da. Instituzio, patronal eta botere faktikoek propaganda eta marketing sasifeminista egiteko aprobetxatzen dute, hauteskunde garaian baikaude.\nSoldata arrakala zenbaki gorri bat izateaz gain, lan merkatua errotik sexuaren arabera banatuta dagoela bergogorazten digu eta bestalde, instituzioek aipamenik ere ez diote egiten lan merkatuan eta honetatik kanpo emakumeok bereziki bizi dugun lan eta bizi baldintzen prekaritateari. Ustezko euskal oasian ere prekaritatea geroz eta hedatuago dago, eta batez ere emakumeoi eragiten digu.\nEAEren kasuan Jaurlaritzak soldata-arrakala murrizteko estrategia martxan du, helburua 2030. urtean soldata-desberdintasunik txikieneko Europako bost herrialdeen artean kokatzea delarik. Asmo handiko helburua, baina errealitatean zer gertatzen ari da? Nola eraldatu emakumeon lan eta bizi baldintzak oraindik gure lanek gizonen lanekin alderatuz balio sozial eta ekonomiko gutxiago dutenean?\nEuskal gobernu eta administrazioen kasuan, beraiek dira soldata arrakalaren eragile kasu askotan: zerbitzu publikoen pribatizazioa sustatzean soldata bera eduki beharko luketen lan asko pribatizatu eta azpikontratatzen dira, lan hauetan emakumeak nagusi garelarik: zahar-egoitzetan, garbikuntzan, eskoletako jantokietan…\nHonen aurrean soldata arrakalarekin bukatzeko adibide praktikoak badaude, eta zentzu honetan, aipamen berezia egin nahi diegu lan sektore prekarizatu eta feminizatuetan soldata arrakalari aurre egiteko egin diren eta egiten ari diren borroka eta grebei. Gipuzkoako epaitegi eta komisaldegietako garbitzaileak –gehienak emakumeak– 280 greba egun egin zituzten 2019ko irailetik ekainera kaleko garbitzaileen –gehienak gizonak– soldatarekiko zegoen arrakala %70 murrizteko. Elorrioko Udalak azpikontratatutako garbikuntzako langileek ere bost hilabeteko greba egin zuten, kolektiboaren soldata %20,76 igotzea lortu zutelarik azkenean. Ezin da ahaztu ere oraintxe bertan borrokan diharduten EHUko eta Hezkuntza sailak azpikontratatutako garbitzaileen kolektiboa “Lan berdina, soldata berdina” lelopean, %13ko soldata arrakala salatuz Jaurlaritzako garbitzaileekin aldean. Gipuzkoako Garbikuntza sektoreko adibide praktiko hauekin batera, Gipuzkoako Aldundiak zahar- egoitzetan dagoen soldata arrakalarekin bukatzeko aukera paregabea du momentu honetan eta, bide batez, 220 egun baino gehiagoko grebari konponbidea emateko ere.\nGreba eta gatazkez aparte ELA sindikatutik proposamen zehatzak egin dizkiegu euskal administrazioei soldata arrakalaren inguruan:\n1.200€ko gutxieneko soldata; astean 35 orduko lan jardunaldiak; administrazioek pribatizatutako zerbitzuetan edo bultzatutako azpikontratetan soldata baxuagorik ez onartzea; subrogazio eskubidea bermatu; soldata igoera handiagoak feminizatutako sektoreetan, balio berbera duten lanak berdin ordaindu daitezen; kalitatezko enpleguaren aldeko politika publikoak sustatzea, emakumeek jasaten dituzten prekaritate egoerei aurre egiteko; zaintzarako zerbitzu publiko doakoak eta unibertsalak garatzea; etxeko eta zaintza lanen banaketa parekidea eta hauen balio sozial eta ekonomikoaren aitortza, edota kontziliazio neurriak ez izatea soldataren kontura edo karrera egiteko aukeraren kontura, besteak beste.\nEuskal gobernu eta administrazioek aukera paregabea dute soldata arrakalari ekinez aurre egiteko, eta ez deklarazio eta analisi teoriko hutsez. Zuriketa morea edo benetako politika feminista eraginkorrak: Espero dugu bigarren bide honi heltzeko aukera izatea.\n2 pentsamendu “Soldata arrakala, zuriketa morearen adibide praktikoa”-ri buruz\nXanti 2020-02-28 14:37\nQuo vadis, ELA?\nAmonamantangorri 2020-02-28 23:11\nNire iritziz, esparru sozio-laboral eta lanbidekoan erabat beharrezkoa da “emakumearen auzia” delakoa, ekarpen feminista, alegia, aintzakotzat hartzea. Olatu neofeministaren agendan, neure burua sintonian sentitzen dudan gai bakarrenetakoa da.


Honey Skin Ultimate Organic Body Face & Body Cream | Beautyshop.ie\nHasiera / Edertasunik gabeko edertasuna / Eztia larruazala Azken aurpegiko eta gorputz krema organikoa\nMarka: Eztia larruazala\nErabilgarritasuna: 959 Badago\nHoneyskin Organics gure istorioa aurkitu duzu: Honeyskin Organics zure larruazalaren eta ilearen beharrei irtenbide organikoa eskaintzen dien produktuen marka da. Azala zaintzeko, ilea zaintzeko eta birsorkuntza zelularrean osagai naturalik eraginkorrenak bilatu ditugu munduan. Gurpila berriro asmatu beharrean, begiratu genuen ...\nHoneyskin Organics aurkitu duzu\nGure istorioa: Honeyskin Organics zure larruazalaren eta ilearen beharrei irtenbide organikoa eskaintzen dien produktuen marka da. Azala zaintzeko, ilea zaintzeko eta birsorkuntza zelularrean osagai naturalik eraginkorrenak bilatu ditugu munduan.\nGero, gurpila berriro asmatu, naturan zientifikoki funtziona zezakeen funtzionatu eta denboraren proba egin genuen. Abentura nahiko ona izan da.\nEdertasuna izan da gure produktuak zenbat eta jende gehiago aurkitu, orduan eta gehiago konturatuko garela bereziak zein diren. Benetan amets bat da guretzat hainbeste bezeroei laguntzeko gai diren osagai natural eta organikoak erabiltzen dituzten produktuen lerro bat eskainiz. Oso harro gaude garatu ditugun produktuekin eta pozik gaude zurekin partekatu ahal izateko.\nAzkenean, funtzionatzen duen SOLUZIO NATURALA!\nErabilera anitzekoa, krema organikoa Irtenbide konplexua da edozein larruazaleko egoerarentzat.\n- Lortu leherketen, gorritasunaren eta azkuraren emaitza azkarrak.\n- Azaldu zure larruazala aldi berean elikatzen baduzu SUPERFOODS-ekin.\nBEGIEN, AURPEGIEN ETA GORPUTZEN HARRIGARRIA\n- Ez alergenikoa. Zimurrak estutu, berotu eta murrizteko eraginkorrak eta orbainak eraginkorrak dira.\n- Gizonek ere maite dute!\n- Zentzuduna eta ez da koipetsua!\n- Haurra larruazal sentikorrerako egokia.\n- Oso leuna baina eraginkorra da larruazaleko baldintzei aurre egiteko\n- 5.5eko pH-a zure azala zehazki lotzeko.\n- Azalarekin funtzionatzen du, azpimarratu gabe.\nZeelanda Berriko Manuka Honey-rekin egina\nManuka eztiak aminoazido, B bitamina eta mineral ugari ditu, besteak beste, kaltzioa, kobrea, burdina, potasioa, sodioa eta zinka.\nJakin da aloe vera-k propietate eraginkorrak dituela larruazaleko azal leun edo lehorrak, erupzioak eta hanturak bezalako larruazaleko baldintzei aurre egiteko.\nKarina gurina hidratatzaile natural bikaina da eta olio-eduki handia eta gantz azidoak larruazalean barneratzen dituzte eta larruazaleko zelulen birsorkuntza eragiten dute.\nKoko olioak propietate antiinflamatorioak eta bakterioak ditu. Azala elikatzen eta hidratatzen laguntzen duela ere erakutsi da.\nKakao gurina gorputzeko hainbat eremu hidratatzeko erabiltzen da lipidoen eduki handiagatik. Bitaminaz eta antioxidatzaileez kargatuta dago, antibacterian propietateak ditu eta segurua da larruazal sentikorrenetan.\nLore hau margaritaren familiako kalitate botanikoa da eta bere abantailetan zurrunbilo handia du. Cehami indartsu dago inflamazioen aurkako propietateetan, baita zelulen birsorkuntzan, antimikrobianoetan eta eguzkiaren aurkako babesean ere.\nManuka Honey kaltetutako larruazala konpontzeko behar den kolageno berria sortzen laguntzen du.\nOsagai indartsuak; Eraginkorra mina eta hantura arintzeko eta larruazaleko zelulak lasaitzen eta gaztetzen ditu\nSakonki zakila: aurpegiko erliebeak arintzea eta aurpegiko erliebea erliebea azkar xurgatzen ditu\nAzal osasuntsu ederra; Bitaminak, aminoazidoak eta mineralak ditu pH maila hidratatzeko eta leheneratzeko\nOrganikoki segurua; Alergenik gabeak, sulfatorik gabeak, parabenorik gabeak eta zure larruazala kaltetu dezaketen produktu kimiko gogorrik ez dutenak


Ostiraleko hitzaldia bertan behera\nKulturaldiaren barruan Urko Perezen "Pornografía web como productora de masculinidad prostituyente" hitzaldia zegoen antolatuta, baina arazo batzuk tarteko bertan behera geratu da.\nHitzaldia: Pornografía web como productora de masculinidad prostituyente\nAzaroaren 15ean izango da Urko Perezen eskutik, 19:00etan, Udaletxeko erabilera anitzeko gelan.\nHitzaldia: "Nola bizi hondakinik sortu gabe"\nAzaroaren 8an izango da, Maddalen Diazen eskutik, 19:30etan, erabilera anitzeko gelan.\nAurreko urteetan bezala aurten ere 3. adinekoen eguna antolatu dugu elkarrekin bildu eta egun atsegin eta polit bat pasa dezazuen. Egitaraua: 11:15ean meza 12:15ean Sutarri dantza taldearen emanaldia erabilera anitzeko gelan 14:00etan bazkaria Herri ostatuan Bazkarira joan nahi duenak udaletxean izena eman beharko du Azaroaren 13a baino lehen eta 5€ ordaindu.\nJosteko tailerra azaroaren 9an\nJosteko tailerra: Botoia, kremailera, bajuak, zuloak… nola josi? 10:00etatik 12:00etara, udaletxeko erabilera anitzeko aretoan. Oharra: Azaroak 4 da izena emateko azken eguna.\nKulturaldiaren barruan izarren behaketa saioa dago antolatuta, Aranzadi zientzia elkartearekin elkarlanean. Saio hau asteartea azaroak 5ean egitekoa zen, baina egun horretarako eguraldiaren aurreikuspena txarra denez ABENDUAN EGINGO DA SAIOA. Aurrerago jakinaraziko zaizue data zehatza.\n2019ko Gorte Nagusietarako Hauteskundeen mahaiaren osaketaren zozketa\n2019ko urriaren 16an egingo da, goizeko 9:00etan.\nHauteskunde Orokorretarako hautesle zerrendak\n2019ko azaroaren 10eko Hauteskunde Orokorretako hautesle zerrendak ikusgai daude. Noiz: irailaren 30etik urriaren 7ra. Non: Udaletxeko bulegoetan.\nZabor-bilketa erreziboak (2019ko 2. seihilabetea)\n2019ko 2. seihilabeteko zabor-bilketa erroldari dagozkion erreziboak ordaintzeko epea ireki da. Ordaintzeko azken eguna urriaren 11 da. Aipatutako epea amaitzean, premiamenduzko prozedura exekutiboari ekingo zaio, ordaindu gabeko kuotak eta banketxeak itzulitakoak dagokion errekarguarekin, eta berandutze interesak eta kostuak kobratuko direlarik.\nMemoria tailerra ere abian izango da irailaren 17tik aurrera, astearte eta ostegunetan, 16:00etatik aurrera bi orduz. Tailer honen helburuak ondorengoak dira: - Bizi-kalitatea hobetzea. - Etorkizunean eman daitezkeen nahasteak aurrezaindu edo atzeratu. - Gaitasun kognitiboen galera aurrezaindu edo atzeratu, gaitasun horiek estimulatzera zuzenduriko teknikak erabiliz. Beraz, parte hartu nahi duenak eman dezala izena udaletxean irailaren 13a bitarte.\n145 - 156 erakusten 248 emaitzetatik.


topic_facet:"Mekanizazioa (Heziketa Zikloa). Erdi maila" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Lan-giroko harremanak (Modulua)" author_facet:"Euskadi (Autonomia Erkidegoa). Hezkuntza, Unibertsitate eta Ikerketa Saila" author_facet:"Abarka Azkunaga, Asier"\nProposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Lan-giroko harremanak (Modulua) Egilea: Euskadi (Autonomia Erkidegoa). Hezkuntza, Unibertsitate eta Ikerketa Saila Egilea: Abarka Azkunaga, Asier\n1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) Lan-giroko harremanak (Modulua) Gehiago ... 1 Lanbide Heziketa 1 Linea automatizatuen muntaia- eta mantentze-lanak (Modulua) Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika industriala (Heziketa Zikloa - LOE). Goi maila 1 Mekatronika industrialeko proiektua (Modulua) 1 Muntaia- eta mantentze-lan elektriko/elektronikoak (Modulua) 1 Sistema automatizatuak (Modulua) Guztiak ikusi ... gutxiago ...


Ampo ordizia vs Barça Rugbi kronika - Ordizia Rugby\nAmpo Ordiziak F.C Bartzelonaren aurka jaun eta jabe izan da altamirako zelaian. Norgehiagokaren lehen minututik bertatik nabaritu da nor zegoen partidan sartuta, norgehiagokaren fase guztiak menderatuz, batez ere, Mirat jaunak lehenengoa adierazi duenetik.\nGoierrikoek denboraldi osoko partidarik osoena egin dutela esan daiteke, huts gutxi aurki dakioke Ampori igande honetan. Marotiasek zuzentzen duen taldeak argi eta garbi utzi du nork agintzen zuen Altamiran, atsedenaldira 3 entsegu eginda iritsiz, guztira 5, eta lehen 40 minutuetan eskuratutako bonus puntu hipotetikoarekin.\nValentin Cruzi bankuan atseden eman eta harrobiko kideen aldeko apustua egiteko aukera duen talde batek, Lander Mujika esaterako, argi uzten du etxeko entrenatzaileak konfiantza duela taldeko kide guztiengan.\nKataluniako taldeak El Salvador taldea estualdi larrian jarri zuen duela aste bete, baina konturatu da gaur ez zela haien eguna. Kataluniako taldea hurrengo fasera lehen sei postuetan igaroko dela dirudi, beraz, lortutako 5 puntuek balio bikoitza dute, gaurko puntuek bigarren faserako ere balio baitute.\nAMPO Ordiziak Gaztelara bidaiatuko du datorren astean El Salvador talde boteretsuaren aurka jokatzera. Balio bikoitza duen partida izango da erregearen Kopako finalerdietan postu bat ere jokoan dagoelako. Ziur gaude talde txamizoa Pepe Rojora beldurra gorputzean sartuta aterako dela\nAzkenean, Marotiasen taldeak 39-5 gainditu du markagailua eta ez du zalantzarako tarterik utzi. Hala ere, denak ez dira albiste onak; izan ere, Julen Goia kapitainak kolpea hartu du izterrean, eta zalantza izango da asteburuko partidari begira.\n23 urtez azpiko taldeak ere parida gogorra izan du asteburu honetan Getxo Etorkizunaren aurka. Partida hasi bezain pronto galtzen hasi zen Asier Pazosek entrenatutako taldea. Bigarren zatian jada partida maldan gora zutela buelta ematen saiatu ziren baina beranduegi izan zen eta ezin izan zuten norgehiagoka iraultzea lortu. Azkenean, Moyua Goierrik 17-28 galdu zuen Getxo Etorkizunaren kontra.


Ardo zuria - Gastronomía Vasca: Escuela de Hostelería Leioa\nArdo zuria hori lastokara, hori berdexka eta urre-hori kolorea daukaten ardoen barietate bat da.\nAzal zuria edo beltza daukaten mahatsen kolorerik gabeko mamien hartzidura alkoholikotik sortzen da, amaierako produktuak kolore horia eta gardena eduki dezan. Ardo zuri mota asko daude mahatsondo ugari eta elaborazio metodo ugari daudelako, baita azukre hondar edukiaren ondorioz ere.\nUste da ardo zuria duela 2500 urte kontsumitzen dela. Garapen ekonomikoarekin batera hedatu da eta ardo-kontsumoa tradizioa den herrialde guztietan ezarri da; bereziki, Europan, Amerikan eta Ozeanian.\nArdo zurien produkziorako erabiltzen diren mahats zuriak kolore berde edo horikoak dira nagusiki. Munduan zehar oso hedatua dagoen barietatea da, eta horregatik planetako zonalde askotan produzitzen da ardo hau. Barietate batzuk oso ezagunak dira, besteak beste, chardonnay, sauvignon eta riesling-a. Ardo zuria edo xanpaina sortzeko erabiltzen diren mahats beltzeko barietateak daude ere bai, adibidez, pinot noir-a.\nArdo zuri moten artean, ardo zuri lehorra da arruntena. Aromatikoagoa edo azidoagoa egin ahal da, baina beti muztioaren hartzidura osotik abiatuta sortzen da. Ardo gozoak sortzeko, mahats azukre guztiak alkohol bihurtu aurretik eteten da hartzidura. Ardo apardun gehienak ardo zuriak dira, eta, hauen kasuan, hartzidurako karbono dioxidoa ardoan disolbatuta mantentzen da eta botila irekitzean gas bihurtzen da apar leuna sortuz.\nNormalean, jan aurretik, postrearekin batera edo edari freskagarri moduan kontsumitzen da ardo zuria. Tradizionalki, haragi zuriarekin eta zenbait gazta motarekin hartzen da. Bere kontsumoa arrain eta itsaskiekin ere erlazionatu da askotan.\nZuntza 0.15 g\nKaltzioa 8.7 mg\nBurdina 0.7 mg\nAzido folikoa 0.1 ug\nPlater mota: Hegaztiak, Pastak, Berdurak eta barazkiak\nArroza belza Mimcooken\nArroza txipiroiekin eta saltsa beltzarekin\nMakailaoa ardo zuritan1\nBerruenda probentzar erara\nCatalaniar erara eginiko Fricandoa\nErrege sagar sorbetea\nEskalopinak barrengorri eta patatak\nEskolan egindako Liboa bermut-a\nGranadinak barrengorri eta lastotxo-patatekin\nHaragiz barrubetetako piperrak\nHegaluze minazko enpanada (Hoztua - Take away)\nPlater mota: Pizzak, enpanada\nTenperatura: Hotza, Beroa\nIdiki erregosia xarbotarekin\nIndioilar-izter txingarreztatuak barazkiekin\nIndiolar-izter txingarreztatuak barrengorriekin eta patata purearekin\nItsaskabra errea uhazarekin\nItsaskabra errea probentzal tomatetxoekin\nIzokin marinatua berakatz krema eta leka salteatue\nIzokina perretxiko eta otarrainzkekin\nPlater mota: Itsaskiena, Arraina\nKartako saltsa beltza\nLabean erretako arraina\nLegatz txingarreztatua patatekin\nLegatz txingarreztatua probentzal tomatetxoekin\nLegatza saltsa beltzean pilaw arrozarekin\nLegatza ardo zuritan\nLegatza saltsa berdetan\nMerlenka saltsa berdetan\nMerlenka txingarreztatua patatekin\nMerlenka txingarreztatua tomatetxoekin\nNakoak behi eta guacamolarekin\nOilasko errea baratzain erara\nOilasko errea barrengorri eta patata-purearekin\nOilasko errea kroketa eta entsaladarekin\nOilasko errea patata paja eta tomatetxoekin\nOilasko errea patata eta entsaladarekin\nOilasko frijitua baratxuriarekin\nOilasko txingarreztatua barrengorriekin eta patata purearekin\nOilasko txingarreztatua jardinera erara\nOilasko txingarreztatua lasto- patata eta tomatetxoekin\nOilaskoa marengo erara\nPlater mota: Hegaztiak, Pastak\nOrburuak italiar erara\nOrburuak italiar erara begetarianoak\nOrburuak italiar erara galdarraztatutako arrautzarekin eta pernila kurruskariarekin\nPlater mota: Arrautzak, Berdurak eta barazkiak\nPlater mota: Hegaztiak, Lekaleak\nPlater mota: Arrozak, Plater bakarra, Okelak, Berdurak eta barazkiak\nReineta sagar konpota Bayleys izizkiarekin.\nSagar egosiak arraultzesnearekin\nSagar eta madari kompota mahats eta ardo zuriarekin\nSahieski errea entsaladarekin\nSenyoreteko arroza Mimcooken\n"Tigreak" Muskuiluak tomate minaren saltsarekin\nTxahal fricassé-a paprikaz berdura-laukitxoen hornigaiarekin\nTxahal fricassé-a paprikaz patatekin\nTxahala granada erara ebakia patatekin\nTxahal-hegala bere zukuan errea\nTxahalkia ziapearekin patatekin\nTxerri saiheski errea barbakoa saltsarekin\nTxerri saihets errea patata panaderarekin\nPlater mota: Lekaleak, Plater bakarra, Okelak, Berdurak eta barazkiak\nTxerri-carre errea laukitxo- barazkiekin\nTxerri-carre errea patata purearekin\nTxerriki-txingarreztatua barazkiekin eta kuskusekin\nPlater mota: Plater bakarra, Okelak\nTxerri-solomo txingarreztatua barazkiekin\nTxerri-txuleta normandia erara\nTxipiroi ketuak eta Zalla-ko tipula moreko konfitura espeziatua\nTxitxarroa barazkiekin eskabetxatuta\nUntxi errea patata risolatu eta belar usaintsuen ali-oli saltzarekin\nOrekia muxila eta perretxikoekin\nPlater mota: Pastak, Okelak, Berdurak eta barazkiak


Iruña Oka - Wikipedia, entziklopedia askea.\n2.3XX. mende arte\n2.4XX. eta XXI. mendeak\n8.1Jaiak eta ospakizunak\nLangraiz Okako mendebaldea, Badaiako mendilerrotik ikusita.\nMiguel Ángel Montes Sánchez (PSE-EE)\n01428 Mandaita eta Olabarri\n1.642 (%47.3) 1.769 (%51)\n% 82,82 (2011)\n% 3 (2011)\n% 11,87 (2013)\n% 24,64 (2010)\n% 2.9 (2016)\n% 7.26 (2016)\n1976ko irailaren 2an\nIruña Oka Arabako erdialdeko udalerri bat da, Añanako kuadrillakoa. 3.514 biztanle dituenez, Arabako udalerri jendetsuenetan bosgarrena da. Iruña Oka da Añanako kuadrillako 10 udalerrietatik jendetsuena (kuadrillako biztanleen % 34 dira Iruña Okakoak).\n1976. urtean sortu zen, Iruña (Trespondek eta Billodak osatua) eta Langraiz Oka (Mandaitak, Olabarrik eta Langraizek osatua) izeneko udalerriak batuta. Gaur egun, esandako bost herri horiek barne hartzen ditu udalerriak:\nLangraiz Oka, udalerriko herriburua\nXX. mendearen erdialdera arte, Zadorra ibaiaren ertzean, Argantzunerako bidean, Lupierro izeneko herrixka ere bazen; antzinako dokumentuetan Luperho aipatzen dute.\nGaur egungo Iruña Oka izena, Langraiz Oka herriaren izeneko bigarren zatia eta Iruña herriaren izena batuta sortu zen, 1976. urtean.\nIruña deituraren jatorria ez dago oso argi, baina hipotesi nagusiak azaltzen duenez, (h)iri eta on hitzetatik etor liteke, hau da, «hiri handia». Jatorri bera dute Euskal Herriko beste herri batzuen izenak ere: Iruñea, Irunberri edo Irun. Izan ere, Iruña Oka, Irun eta Iruñea erromatarren garaiko hiririk garrantzitsuenetarikoak izan ziren, batez ere Arabakoa. Antzina, hiri horiek latinezko izenak ere bazituzten: Veleia, Easo eta Pompaelo.\nOka izena, berriz, lur hauetan bizi ziren tenplarioei zor zaie. Villafranca Montes de Ocaraino heltzen zen eremuari Okako lurra deitzen zitzaion, eta hori bide da izenaren jatorria.\nTuyo mendiaren ikuspegia, Olabarritik.\nTrespondeko eliza, zubia eta Zadorra ibaia.\nErdi Aroraino[aldatu | aldatu iturburu kodea]\nIruña Oka udalerrian aurkitutako aztarnarik antzinakoenak Iruña-Veleiako aztarnategi arkeologikoan ageri dira eta Brontze Arokoak dira (K.a I.milurtekoa). Bertan, lauki eta zirkulu forma duten etxeak aurkitu dira, erromatar etxeak estali zituztenak. Erromatarrek Veleia hiria eraiki zuten han K.a. I. mendearen inguruan, eta haren aldirik gorenean 10.000 biztanle inguru zuen. Pirinio hegoaldeko hiririk handiena izan zen, Tarraco (gaur egungo Tarragona) eta Caesaraugusta (Zaragoza) baizik ez ziren lurralde horretan handiagoak. Hiriaren oparoaldia barbaroak etortzearekin bukatu zen, K.o. V. mendearen inguruan.\nSeguru asko, gaur egungo Billoda eta Tresponde herriak, garai batean Veleiaren kanpo auzoak izan ziren. Izan ere, Tresponde toponimoaren jatorri etimologikoa Transpontem da (latinez, «zubiaren bestaldean»); gainera, bai Billodak, bai Trespondek erromatar jatorriko zubi bana dute, hiri nagusiarekin komunikatzeko batez ere. Langraizen, orain dela hainbat urte, erromatar etxola batzuen aztarnak aurkitu ziren, non ziur asko zaldiek atseden hartzen zuten. Herri horren izenaren lehenengo aipamena zeltiberiar estela batean aurkitu zen; hor, Langrares izena ageri zen.\nErdi Aroan, Langraiz ondoko lurraldeetan tenplarioak ezarri ziren eta, ondorioz, de la Oca abizena jarri zioten lehendik Langrares edo Lanclares izena zuen herriari. XI. mendean, Olabarri eta Mandaita Donemiliagako Goldea izeneko dokumentuetan aipatu ziren lehen aldiz: lehena, Montovit izenaz, 1025. urtean zehazki. Olabarri eta Langraiz hiribildu bilakatu ziren 1523. urtearen inguruan, edo behintzat titulu horrekin ageri dira 1523ko abenduaren 21ean idatzitako agiri batean.\nTresponde inguruan, Badaia mendilerroaren maldetan, XIII. mendean dorretxe bat eraiki zuten. Iruña Okako familiarik indartsuena (Martinez de Iruñatarrak) ziren haren jabe. Haiek jeronimotarrei laga zieten, komentu bat eraiki zezaten, eta 1413an Benedikto XIII.ak eraikitzea onartu zuen, baina mende erdia pasa ondoren hortik joan ziren, eta agustindarrak ezarri ziren han. Azken horiek 1835. urtean joango ziren, Mendizabalen desamortizazioaren zela kausa. Bai Langraiz, bai Olabarri eta Mandaita, Orgazko kondearen jaurerrikoak izan ziren, XV. mendetik behintzat, eta konde horren behar nagusia auzokideen zergak jasotzea zen. Langraizen Hurtado de Mendoza familiak (Orgazko kondeak) etxe noble bat zuen, eta familia horretako Fernanek, San Frantziskoren Hirugarren Ordenakoek zuzenduriko baseliza fundatu zuen.\nXX. mende arte[aldatu | aldatu iturburu kodea]\nXIX. mendean Langraizen kanpoaldean Bolem izeneko bainuetxea zegoen, baina mende amaieran gainbehera izan zuen; hala, bada, 1914. urtean Menesiano anaiek erosi zuten eta eraikina komentu bihurtu zuten lehenik, eta geroago, eskola. Gaur institutu pribatua da, non bigarren hezkuntza eta lanbide heziketa irakasten duten.\nEspainiako Gerra Zibilean faxismoaren aldekoek kontzentrazio-esparru bat eraiki zuten Langraiz eta Billoda artean dagoen eremu batean, Zadorra ibaiaren ondoan. Hor frankismoaren aurkakoak atxilotuta izan zituzten 1940 eta 1947 bitartean, eta 1981. urtean eraikina berriztatu zuten espetxe izan zedin. Gaur, oraindik ere espetxea da, baina aurki ixtekotan da, San Migel mendiaren magalean (Gasteiz mendietan) 2011. urtean inauguratu zen Zaballako espetxeak ordezkatuko baitu. Espetxe berri hori ere Iruña Okako lurretan dago. XX. mendean zehar, eta industrializazioak eta migrazio mugimenduak eraginda, udalerria 1900. urtean 900 biztanle izatetik, 2010ean dituen ia 3000 biztanleetara hazi da. Gaur egun, gainera, Iruña Okak bi industrialde ditu: San Jose de los Llanos eta Subillabide. Biak handitzekotan dira.\nIruña Oka udalerrian Subillabide eta San Jose de Los Llanos industrialdeak kokatzen dira, biak ala biak Langraiz Oka herrian. Hainbat harrobi ageri dira udalerrian. Hauek lan asko ematen diote herriko jendeari.\nIruña Okak hazkunde demografiko handia izan zuen XXI. mendeko lehen hamarkadan, Gasteiztik bertaratutako populazioaren ondorioz gehien bat.\nIruña Okako biztanleria 1900 eta 2019 artean INE-aren arabera\nIruña Okako biztanleria 2002tik aurrera EUSTAT-aren arabera\n2011ko maiatzaren 22ko hauteskundeetako emaitzen ondorioz, PSE-EE alderdiko José Javier Martínez García hautatu zuten alkate. 2015eko maiatzaren 24ko hauteskundeen ondoren berak jarraitu zuen alkate izaten.\nIruña Okako udalbatza\n510 (% 34,21)\n533 (% 34,19)\n248 (% 16,63)\n422 (% 27,07)\n221 (% 14,82)\n256 (% 16,42)\n235 (% 15,76)\n191 (% 12,25)\n108 (% 7,24)\n130 (% 8,34)\nHauek izan dira Iruña Okako azken alkateak:\nJose Maria Horcajada Martinez 1979 1983 Independenteak\nJose Manuel Gonzalez Gil 1983 1983 a Euzko Alderdi Jeltzalea\nJuan Jose Azurmendi 1983 1987 Euzko Alderdi Jeltzalea\nEvaristo Gordo 1987 1991 Euskadiko Alderdi Sozialista\nEvaristo Gordo 1991 1995 Euskadiko Alderdi Sozialista\nManuel Rivas 1995 1999 Euzko Alderdi Jeltzalea\nManuel Rivas 1999 2003 Euzko Alderdi Jeltzalea\nManuel Rivas 2003 2004 b Euzko Alderdi Jeltzalea-Eusko Alkartasuna\nJose Javier Martinez Garcia 2004 2007 Euskadiko Alderdi Sozialista - Euskadiko Ezkerra\nJose Javier Martinez Garcia 2007 2011 Euskadiko Alderdi Sozialista - Euskadiko Ezkerra\nJose Javier Martinez Garcia 2011 2015 Euskadiko Alderdi Sozialista - Euskadiko Ezkerra\nJose Javier Martinez Garcia 2015 2019 Euskadiko Alderdi Sozialista - Euskadiko Ezkerra\nJose Javier Martinez Garcia 2019 2020 c Euskadiko Alderdi Sozialista - Euskadiko Ezkerra\nMiguel Angel Montes Sanchez 2020 Jardunean Euskadiko Alderdi Sozialista - Euskadiko Ezkerra\nb 2004. urtean Manuel Rivas 7 urtez gaitasungabetu zuten, prebarikazio zela eta.\nc 2020ko urtarrilean Jose Javier Martinez alkateak dimisioa aurkeztu zuen.\nGizarte etxea: musika eskola, gazte kluba, osasun zentroa, ospakizuna aretoa, gimnasioa, eguneko zentroa, eta abar.\nKultura etxea: liburutegia, ludoteka, lantegietarako aretoak, eskulanetarako aretoak, eta abar.\nArrate kirol gunea: futbol zelaia (artifizial bat eta benetako belarreko beste bat), kanpoko igerilekuak (udan), igerileku estalia, spa, fisioterapia zentroa, gimnasioa, eta abar.\nJose Migel Barandiaran ikastetxe publikoa: haur eta lehenengo hezkuntza.\nBadaia institutu publikoa: bigarren hezkuntza.\nIkastetxe Apostoliko-Menesianoa: bigarren hezkuntza eta HIPP.\nLangraiz Okako espetxea\nEl Brujo pertsonaia Langraizko elizatik jaisten.\nEkainaren 24an, San Joan egunean, herriko jaiak ospatzen dira,baina, 24a asteguna izanez gero, jaiak gertuen dagoen asteburura aldatzen dira. Jaietan, hainbat musika, kirol, haur edota janari jarduerak ospatzen dira.\nAbuztuko azken asteburuan hasten dira herri honetako jaiak, eta Mandaitan egiten direnen antzeko ekitaldiak egiten dira bertan ere. Lehenengo egunean, "Espuelista" panpina jaisten da eliza dorretik, eta azken egunean, berriz igotzen da horretara.\nKasu honetan, jaiak maiatzean ospatzen dira, konkretuki 26aren hurreko asteburuan. Musika, janaria, kirola,... nabariak dira. Santiago txikiaren ohorean ospatzen dira jai horiek.\nUztailaren 10aren inguruan dagoen asteburuan ospatzen dira herriko jaiak. Pertsonaia nagusia "Paco el del Tabaco" izenekoa da, eta azken egunean erretzen dute.\nUdalerrian ospatzen diren jai guztietatik, hemengoak dira inportante eta ospetsuenak. Abuztuaren 12an edo 13an hasten dira eta 4 edo 5 egunetan zehar izaten da jai. 1968. urtetik aurrera, lehenengo egunean "El Brujo" izeneko pertsonaia jaisten da eliza dorretik; hori egiazko pertsona da, urtero pertsona bera (1968. urtetik hiru izan dira "Brujo"), kabletik jaisten den bitartean goxokiak bota eta poesia bat irakurtzen duena; gainera, bide erdian gelditu eta bertan daudenei hitz batzuk eskaintzen dizkie. Alderantzizko bidea hartzen du jaiak amaitzean. Jaietan hainbat ekitaldi antolatzen dira: kontzertuak, monologoak, azokak, pailazoak, gastronomia, herri-bazkariak eta abar.\nArkiz elkartearen jai kulturalak:\nElkarte hau Billoda, Tresponde eta Subillana Gasteizen ageri da, eta honek urtero ekitaldi kulturalak antolatzen ditu uztailaren lehenengo aste inguruan. Esandako ekitaldietako bat Santa Katalinako Erdi Aroko festa da.\n[[Fitxategi:|thumb|300px|Langraizko herriko plazako]] Maiatzean, urtero, udalak jai kultural batzuk antolatzen ditu. "Aste kulturala" edo "Maiatz kulturala" bezala ezagutzen dira hauek; 2011. urtetik aurrera bigarren izenpean antolatu dira maiatz osoan zehar, eta 2010. urtera arte bakarrik hil honetako aste batean antolatu zirenez, lehenengo izena hartzen zuten. Jai hauetan, musika, azokak, herri-bazkariak eta abuztuko jaietan izaten diren antzeko ekitaldiak daude, baina osagai herrikoi gehiagorekin, hala nola, irteerak edota euskal jokoak.\nInauterietako larunbatean, desfile bat egiten da Langraizko hiribidean zehar; mozorrotutakoak musikarekin batera heltzen dira udal frontoira eta bertan, urtero, mozorro txapelketa antolatzen da. Hainbat taldetan sailkatzen dira parte-hartzaileak, adinaren eta jende kopuruaren arabera. Normalean taldetan joaten direnak dantzan ateratzen dira eszenatokira. Mozorro eta dantzarik onenei sari bana ematen zaie. Asteartean, sardinaren ehorzketa ospatzen da, orduan gezurrezko sardina bat erretzen da.\nGabonetan ere hainbat ekitaldi prestatzen dira. Billodako Belen bizidunarekin hasten dira eta Olentzeroren etorrerarekin jarraitzen dute. Urtezahar gauean frontoian kotilloi bat antolatzen da eta Errege egunean kabalkada bat egiten da; hiru erregeak udalerriko bost herrietatik pasatzen dira, baina Langraizen egiten dena garrantzitsuena da.\nIruña-Veleia: Erromatarren garaiko oppidumaren aztarnategia. Bertan garrantzi handiko hainbat aurkikuntza egin dira, batez ere euskarazko testuak eta multzo epigrafikoa.\nTrespondeko zubia: ohituraren arabera erromatarra den 13 begiko zubia. Billodakoa ere ikusgarria da, garai bertsukoa izaki.\nSanta Katalinako lorategi botanikoa: Tresponden, 2003tik irekia.\nSan Pelaio baseliza: Billodako muino batean dago, Zadorra ibaitik gertu.\n12 txorrotako iturria eta Torka ibaia: Langraizko plazan kokatua, 1901. urtean eraikitako iturria da. Honen ondoan latsarri antzin bat dago eta atzeko aldean Torka izeneko ibaia.\nKarobia: Langraizen dagoen kaltzinazio labe antzina da, kareharria kiskaltzeko XIX.mendean eraiki zena.\nLangraizko hiru gazteluak: Armoreta, Entzinala eta Baiaguen (Ibai gainean) izenekoak, Gerra Karlistetan eraiki ziren herria defenda ditzaten. Azken urteetan erreformatu dira eta haien inguruetara joan daiteke paisaia disfrutatzeko.\nMenesiano Anaien komentua: bainuetxe moduan eraikita XIX. mendean Menesiano Anaiek erosi zuten komentu eta institutu bat irekitzeko asmoarekin. Gaur egun bakarrik institutu funtzioa betetzen du.\nSanta Katalinako lorategi botanikoa.\n12 txorrotako iturria.\nMenesiano Anaien komentua.\nIruñaokar ospetsuak[aldatu | aldatu iturburu kodea]\nBlas Domingo Lopez (Langraiz Oka, 1781-1861), politikaria eta Euskal Herriko foruen defendatzaile sutsua. Gasteizko alkatea izan zen 1843an.\nRita Oraa (1963- ), boleiboleko jokalaria. 1992ko Bartzelonako Joko Olinpikoetan parte hartu zuen.\nJavi Ulla (1965- ), euskal artista.\n↑ a b (Gaztelaniaz) «Base de datos de Alcaldes y Concejales:: Ministerio de Política Territorial y Función Pública ::» www.mptfp.gob.es (Noiz kontsultatua: 2020-03-21).\n↑ a b «IRUÑA OKA/IRUÑA DE OCA - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2020-04-15).\n↑ (Gaztelaniaz) Arri, Eduardo Ortiz de. (2003-05-16). «Un alcalde del PNV aspira a la reelección pese a estar inhabilitado por prevaricar» El País ISSN 1134-6582. (Noiz kontsultatua: 2021-05-06).\n↑ a b c d e (Gaztelaniaz) «Javier Martínez se compromete a que Iruña de Oca «siga siendo una referencia»» El Correo 2019-06-15 (Noiz kontsultatua: 2020-03-15).\n↑ (Gaztelaniaz) Gatón, Natxo. (2020-01-17). «Javier Martínez dimite como alcalde de Iruña de Oca» Gasteiz Hoy (Noiz kontsultatua: 2021-05-06).\n↑ (Gaztelaniaz) «Mitxel Montes, nuevo alcalde de Iruña de Oca con la abstención de toda la oposición» El Correo 2020-02-07 (Noiz kontsultatua: 2021-05-06).\n↑ Blas Domingo Lopez Auñamendi entziklopedian\n(Gaztelaniaz) Añanako kuadrillaren webgunea\n(Gaztelaniaz) «Iruña Oka», Auñamendi Eusko Entziklopedia.\n(Gaztelaniaz) Santa Katalina lorategi botanikoari buruzko informazioa\nLiburuak: Euskal Herriko bidaia-gida/Herriz herri/Iruña Oka\nIruña Okako herriak\nBilloda • Langraiz Oka • Mandaita • Olabarri • Tresponde\nOrriaren azken aldaketa: 19 urtarrila 2022, 08:55.


ILS- Oxford Test of English\nHome / Noticias / OXFORD TEST OF ENGLISH (OTE)\n5dic05 de marzo de 2018\nOxford Test of English-ek onartutako eskola gara!\nOrain dela hilabete batzuetatik ILSk Oxfordeko azterketak egin ahal izateko eskola bihurtzeko proiektua zuen. Lan asko egin ondoren lortu dugu helburua eta lehen azterketa egin ahal izan zuten azaroaren 28an Amaia eta Unaik. Beraien hitzetan, azterketa egiteko erraza da eta bere lagunei gomendatuko die.\nILSk hurrengo hilabeteetan hainbat deialdi plazaratuko ditu azterketa egiteko IMHko instalazioetan.\nAzterketari buruzko informazio gehiago : http://www.oxfordtestofenglish.es/\nTenemos nueva WebILS 25.urteurrena


Jolas parkeen alde egingo dute Eskoriatzako umeek egunotan - Eskoriatza - Goiena.eus\nJolas parkeen alde egingo dute Eskoriatzako umeek egunotan\nMirian Biteri 2013-10-28 07:00\nAzken hilabeteotan askotariko apurketak izan dira Eskoriatzan, hala nola, udal pilotalekuan edo liburutegi ondoan dagoen jolas parkean. Horren aurrean, Udalak eta herriko ikastetxeek elkarlanean, gaia haurrekin batera aztertu dute, eta apurketa horiei erantzuteko hainbat ekintza jarriko dituzte martxan. Gaur hasiko dira horiekin.\nGaur, astelehena, Haur Hezkuntzako umeek horma-irudiak margotuko dituzte. Luis Ezeizako neska-mutikoak 11:00etan hasiko dira horma-irudiak egiten liburutegiko eta Intxaurtxuetako jolas parkeetan; Arizmendikoak, berriz, 10:00etan egin dute hitzordua Aranburuzabalan eta Dorletan. Margotu ostean, esandako parkeetan itsatsiko dituzte horma-irudiak, horiek zaintzeko beharra aldarrikatzeko.\nIritzia eman udaletxean\nHorrez gain, bihar, martitzena, Eskoriatzako udaletxea hartuko dute umeek; osoko bilkura dute eta 10:00etan. Apurketen gaineko hausnarketa sakona egingo dute herriko ikastetxeetako neska-mutikoek, eta horren gainean duten iritzia ezagutarazteko aukera izango dute.\nDatorren astean ere izango dute zereginik. Azaroaren 5ean, martitzena, bideoa grabatuko dute apurketen gaia oinarri hartuta.\nBestalde, jardunaldiak ere egingo dituzte azaroan. Hain justu, Aldatzen proiektua jorratuko dute. Besteak beste, elkarbizitza, errespetua, ingurumena eta apurketak bezalako gaien gaineko azterketa egingo dute Luis Ezeiza ikastetxeko eta Arizmendi ikastolako zenbait ikaslek.


Adimena sasoian izateko trikimailuak\nGuztiok ahazten ditugu gauzak, estresatuak bagaude batik bat, edota arreta jartzen ez badugu. Baina 50 urtetik aurrera oroimenak behera egiten du, baita osasun egoera onena dutenengan ere. Hori normala da, baina badira, hala ere, adimena sasoian egoteko egin daitezkeen jarduerak.\nNeurologoek diotenez, gogoratzea eta ikastea txanpon beraren bi aldeak dira. Aurrenekoa behar bezala egiten ez bada, garuna hondatuz doa pixkanaka. Baina, muskuluak bezalaxe, ezagutza-gaitasunak ere entrenatu eta bizkortu daitezke.\nHona, bada, neuronak sasoi betean edukitzeko proposatzen dizkizuedan jarduera erraz batzuk:\nHitz egin besteekin. AEBetako Michigan Unibertsitateko ikerketa batek frogatu duenez, egunean gutxienez hamar minutuko solasaldia edukitzen dutenek beren garuna bizkortu, errendimendu intelektuala hobetu eta oroimena galtzeko arrisku gutxiago dute. Mesede horiek berdin-berdin lortuko dituzu edozein dela ere zure adina.\nJolastu. Gurutzegramak egin, itxuraz berdinak diren bi irudiren arteko aldeak aurkitu edo irudi bat buruz ikasten saiatu, ondoren ea zenbat gogoratzen duzun ikusteko. Jolas horiek garuna sasoian edukitzen lagunduko dizute.\nEgin kirolen bat. Aspalditxotik uste zen ariketa fisikoak garuneko barne-loturak hobetzen laguntzen zuela, eta horixe frogatu du beste ikerketa batek: ez da beharrezkoa eliteko kirolari bihurtzea, egunean pare bat kilometro egitea aski baita. Aipatutako ikerketan, emaitzarik hoberenak 55 urtetik gorakoengan lortu ziren.\nBaztertu estresa. Bizkorregi bizi bazara, zure gorputzak kortisol gehiago sortzen du, eta hormona hori arreta galerarekin, mintzamen arazoekin, begiaren eta eskuaren arteko koordinazio eskasarekin, ikasteko gaitasuna gutxitzearekin eta ikusmeneko nahiz hitzezko oroimen txarragoarekin lotu izan da.\nEgin kasu arazo kardiobaskularrei. Hipertentsioa edo bihotzeko erritmoaren arazoak dituztenek, edo bularreko angina bat izan dutenek, arazo horiek ez dituztenek baino bi aldiz azkarrago gal dezakete oroimena, Neurology aldizkarian argitaratu berri dutenez.


Hajime Kirol Klubeko bost borrokalari igoko dira ringera hurrengo asteetan - Laudio - Aiaraldea.eus\nHajime Kirol Klubeko bost borrokalari igoko dira ringera hurrengo asteetan\nAitor Aspuru Saez 2021-10-24 09:00\nOstiralean elkarrekin entrenatu zuten kirolari guztiek. / Aiaraldea.eus\nIdoia Arzuaga, Jorge Bengoa, Bilal Ben Yechou, Brahim Salim eta Leire Torres K-1 diziplinako hainbat borroketan lehiatuko dira hurrengo asteetan.\nHajime Kirol Klubak modu indartsuan abiatu du denboraldia eta taldeko bost borrokalarik ringa zapalduko dute laster. Lehenengoa Bilall Ben Yechou gaztea izango da hurrengo igandean, Errenteria Top Fighters ikuskizunean.\nHasiera batean, Ben Yechouk ez zuen parte hartu behar hitzorduan, MMA borrokaldia izango baita. Baina bere aurkariaren arerioak lesioa izan ostean, laudioarrak bete du hutsunea eta K1 kirolean lehiatuko dira biak. Ben Yechouk borroka bakarra dauka eta esperientzia gehiago duen Rangel Torres izango du aurrean, 90 kilo azpiko kategorian. Aipatzekoa da Errenteriako borroka garrantzitsuena Aratz Garmendiarena izango dela. Garmendia ez da jadanik bizi eskualdean, baina kirolean buru-belarri jarraitzen du. Izan ere, duela denbora gutxi Londresen aritu zen.\nBi emakume ringera\nAzaroaren 20an Hajimeko bi kideren txanda helduko da Bilboko La Casilla pabilioian. K1 Slam ekitaldi ospetsuan izango da. Borrokaldi horretan Hego Euskal Herriko K1 kirolari famatuenek parte hartzen dute.\nProfesionalek tokia hartu baino lehen, ordea, borroka amateurrak eskaintzen dira eta horietan egongo dira Leire Torres eta Idoia Arzuaga. Torresek bi aldiz zapaldu du ringa aurretik eta 50 kilo azpiko kategorian neurtzea adostu du.\nIdoia Arzuagak, ordea, debuta egingo du. Bere aurrean eskarmentu gehiagoko kirolaria izango du, Aintzane Martin durangarra, hain zuzen.\nZarautzen beste bi kide\nAstebete beranduago, azaroaren 27an, Zarautzen izango da hitzordua. Han ibiliko dira Brahim Salim eta Jorge Bengoa. Salim Laudiora heldu berri da eta Hajime klubera batu da, baina aurretik 9 aldiz borrokatu da ofizialki.\nJorge Bengoak 5 borrokako ibilbidea dauka eta Euskadiko K-1 Light diziplinako txapeldunordea izan zen Amorebietan iaz. 75 kilo azpiko kategorian izena eman du eta, berez, torneo batean parte hartuko du. 8 kirolarik txapeldunak izateko neurtuko dituzte euren indarrak, kanporaketa sistema jarraiki. Bengoak adierazi du bere aurkariek esperientzia gehiago dutela, baina bera oso kontzentraturik dagoela.


Zizurkilgo Zarate-Aitz - Wikipedia, entziklopedia askea.\nZizurkilgo Zarate-Aitz Espainiako Alderdien Legea onartu ondoren Zizurkilen sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.\nPlataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 471 izan ziren boto nuluak, emandako botoen %30,08.


Auzitegi Gorenak Bizkaiko anbulantzien sektorean indarrean dauden hitzarmenen ultraaktibitea onartu du | LAB SINDIKATUA\nZerbitzu Pribatuak Anbulantziak Auzitegi Gorenak Bizkaiko anbulantzien sektorean indarrean dauden hitzarmenen ultraaktibitea onartu du\nJoan den uztailaren 7an LABek hasitako prozedurari buruzko Epaitegi Gorenaren auto jaso genuen. Bertan, Servicio Asistido Médico Urgente S.L. enpresak aurkeztutako helegitea baztertzen da. Hortaz, finkoa da Bilboko lan epaitegiko epaia, 2014ko otsailaren 17an Bizkaiko anbulantzien sektorean indarrean dauden bi hitzarmenen ultraaktibitatea aitortzen zuena.\nHitzarmenetako bat eragin orokorrekoa da Bizkaiko enpresa guztiei ezarri beharrekoa 2006/2007ko iraunaldiarekin. Bestea, eragin mugatukoa, USOk sinatu zuena eta berari atxiki zitzaizkionei soilik ezartzen zaiena eta soilik UTE Ambulancias Bizkaiako enpresei, 2008tik 2012rako indarraldiarekin.\nHorrela, UTE honetakoak ez ziren langileak 2007tik hitzarmena izoztuta geratzen ziren, eta baita ere eragin mugatuko itun honek jasoten zituen atzerakadak dela eta atxiki ez zirenak.\nLAB sindikatuak, aurkeztutako demandan hitzarmen bien ultraaktibitatearen aitortza eskatzen zuen. Horrela langile guztiei ematen genien estaldura.\nEpai honek atera irekitzen dio Bizkaiko gainontzeko enpresetan erabaki bera errepikatzeari, arazoak eta planteamendua komunak direlako.


Lan egin Mondragon Unibertsitatean - Mondragon Unibertsitatea\nMondragon Unibertsitatearekin harremanetan jarri/\nLan egin Mondragon Unibertsitatean/\n"Garapen Pertsonalerako tokia da Humanitate eta Hezkuntza Zientzien Fakultatea"\nItxaro Juaristi - Zerbitzu Akademikoak\n"Nire ibilbide profesionala diseinatzeko eta pertsonalki garatzeko aukera dut"\nPatricia Iturritza - Pertsonen Garapena\nAukeran, Mondragon Unibertsitatea!\nSortu, trebatu eta amestu Mondragon Unibertsitatean. Zu zeu izanez, proiektu handi baten parte sentitu zaitezkeen leku bat gara. Gure sendotasunaren zutabe izango zarelako, egunero batera ikasteko, ikertzeko, hazteko eta hobetzeko. Bizitzea aukeratzea denez, zergatik ez gu aukeratu?\nLan eskaintzetara sarrera\nElkarbidean, Mondragon Unibertsitatea!\nAskoren artean, baina bakoitzak bere arrastoa utziz, eraikitzen dugu Unibertsitate hau.\nHemen lan egitea bizimodu bat aukeratzea da. Partekatzea da, elkarrekin ikastea, ikertzea eta sortzea. Elkarrekin bizitzea da, helburu berarekin atzetik doazen pertsonak batuz, talde gisa haziz, denon artean zerbait handiagoa eta anitzagoa sortzeko. Guztion arteko elkarlana, gutako bakoitzaren balioa delako, izan zaitez Mondragon Unibertsitatea!\nGaratuz, Mondragon Unibertsitatea!\nMondragon Unibertsitatean etengabeko ikaskuntzan gaude: mundutik, gure ingurutik eta gutako bakoitzetik ikasiz.\nEguneroko erronka txiki guztiak etorkizuneko emaitza handi bihurtzen ditugu. Gurean, aukera guztien artean, zurea zein den aurkitzeko ahalmena izango duzu, pertsonalki nahiz profesionalki hazteko. Mondragon unibertsitatean ekintzaileak gara, egun guztiak ezberdinak direlako eta aldaketak aukera bilakatzen ditugulako. Izan zaitez mondragon Unibertsitatea!\nEraldatzen, Mondragon Unibertsitatea!\nEtorkizuna eraikitzen ari garelako. Gizartea eraldatzeko gai diren eta gai sentitzen diren pertsonak gara.\nBesteekiko konpromisoa gure lankidetzan islatzen da; erantzukizun hori gure izaeran txertatua dagoelako.\nMondragon Unibertsitatean, gure jatorri eta kulturatik abiatuta, mundura zabalduko zara. Izan zaitez Mondragon Unibertsitatea!\nBerrituz, Mondragon Unibertsitatea!\nKooperatibistak gara, gure sustraiek bereizten gaituzte. Lan tresna berriak sortzen ditugu eta beti gaude prest gizartearen erronkei irtenbideak emateko.\nGurean, zure sormena garatuko duzu, metodologia berriak erabiliko dituzu eta enpresa eraldatzaile baten parte izango zara.\nIzan harago begiratzeko ausardia. Izan zaitez Mondragon Unibertsitatea!\nGoi Eskola Politeknikoa. Arrasateko Campusa, iturripe egoitza\nGoi Eskola Politeknikoa. Arrasateko Campusa, Uribarri egoitza\nGoi Eskola Politeknikoa. Arrasateko Campusa, Garaia egoitza\nGoi Eskola Politeknikoa. Goierriko Campusa (Ordizia)\nGoi Eskola Politeknikoa. Orona Ideoko Campusa (Hernani)\nEnpresagintza - Bidasoa\nEnpresagintza - Oñati\nHezkuntza - Kooperatibismoa - Eskoriatza\nKomunikazioa - Aretxabaleta\nBasque Culinary Center - Donostia


Antolaketa egiturak Presentacion - Urrutiko Lanbide Heziketako Institutua\nLangile ez irakasleak\nKurtso hasierako zirkularra\nIkastetxearen hezkuntza plana\nHeziketa Berezia eta Heziketa-laguntza espezialistak\nIkastetxearen hezkuntza plana/\nirakasleen Taldearen batzar pedagogikoak\nZikloen egiturarekin adin ezberdineko ikasleak biltzen dira, aniztasuna areagotzeko eta gizarte elkarrekintza bultzatzeko, banakotasunaren printzipioa eta ziklo programekiko lana – mailakako programak baino zabal eta aberatsagoak – uztartuz.\nZikloak bi maila bilduz osatzen dira: 1. Zikloan, 1. eta 2. mailako ikasleekin (6 eta 7 urte) lan egiten da; 2. Zikloan, 3. eta 4. mailako ikasleekin (8 eta 9 urte); eta 3. Zikloan, 5. eta 6. mailako ikasleekin (10 eta 11 urte).\nIkasleak Ziklo bateko Departamentu ezberdinetan taldekatzeko irizpideak era askotakoak dira: sexua, adina, kultur maila, eta abar; helburua aldi berean askotarikoak eta osagarriak diren unitateak moldatzea da.\nSektoreek irakasgai ardatzak ematen dituzten Ziklo bakoitzeko Departamentuak hiru edo lau multzotan (hau da, hiru edo lau Sektoretan) biltzen dituzte. Horrela, ikasturtean zehar ikasle guztiak Departamentu guztietatik pasatzen dira; horrenbestez, ikasleek Departamentu bakoitzetik edukiak jasotzeaz gain, irakasleriaren egonkortasuna mantentzen da, eta Departamentu bakoitzak eskaintzen dituen baliabideei etekin handiagoa ateratzen zaie.\nIrakasleek esparru horretan egiten dute, lehentasun gisa eta berariazkotasun handiagoz, ikasleen bilakaeraren segimendua, hor elkartzen baitira zikloan zehar (bi ikasturte) ikasleez arduratzen diren irakasle guztia\nDepartamentuak hainbat zeregin burutzen direneko guneak dira; zeregin horiek guztiak bizi-jarduera jakin batekin loturik daude, eta jarduera horren inguruan zenbait testuinguru egituratzen dira; testuinguru horietan, ikasleak irakasleekin eta beste ikasleekin harremanak ezartzen ditu. Xedea ikasleak motibatzera eta beren jarduera autonomo eta borondatezkoa indartzera bideratutako zenbait helburu lortzea da.\nHarreman horien bitartez eskuratzen dira, hain zuzen ere, Zentroaren Helburu Nagusiak lortzeko beharrezko diren ikasketak, bai heziketaren alderdi orokorrei dagokienez – adibidez, nortasunaren garapena eta gizarte harremanen garapena] – bai berariaz ikasgai bati lotuago dauden ikasketei dagokienez.\nLehen Hezkuntzako 1. Ziklotik ateratako adibide batek guk Departamentua nola ulertzen dugun azaltzen lagundu dezake:\nZiklo horretan bederatzi departamentu daude: solasaldiak, txotxongiloak, auzoa, irratia, antzerkia, prentsa, ingelesa, arte hezkuntza eta gorputz hezkuntza.\nDepartamentu bat zer den ulertzen laguntzeko, irratia izango dugu aztergai, adibidez. Departamentu horri buruz honakoa nabarmendu daiteke:\na) Ikasleek zeregin aski zehatza dute: irrati programa baten edukiak hautatu, moldatu eta egituratzea, eta, geroago, programa hori egitea, Eskolako irratiak ematen duen irratsaio batean.\nb) Departamentu hori lau testuingurutan egituratuta dago: meteorologi zentroa, programa bereziak, albisteak eta bitxikeriak eta istorio asmatuak. Departamentuko ikasleak lau testuinguru horien artean banatzen dira txandaka, eta elkarlanean testuinguru bakoitzari dagozkion lanak egiten dituzte.\nd) Departamentu bakoitzak irakasle finko bat du.\ne) Departamentu bakoitzak zehatz-mehatz xedatutako curriculumaren gai batekin zerikusia du. Irratiaren kasuan, solasaldien departamentuan bezala, lehen hizkuntza lantzen da; hau da, euskara D ereduan eta gaztelera B ereduan. Matematikak auzoaren eta prentsaren departamentuetan lantzen dira; txotxongiloenekoan eta antzerkikoan, euskara zuzen eta bizipenei lotuagoa; ingelesekoan hizkuntza horren mailakako ikasketa bultzatzen da; gorputz hezkuntzakoan, ikasleen jarduera fisikoari lotutako trebetasunak, testuinguru ezberdinak medio; eta arte hezkuntzakoan musika eta arte plastikoak lantzen dira.\n© Landako Eskola\nTelefonoa: 944280174 014242aa@hezkuntza.net


Ukitu gabeko garbigailuen hornikuntzak | Handizkako Auto Xehetasun Hornidura\nHasiera / Produktuak / Garbigailuen hornidura\nTouchless Auto garbiketa\nAutoen garbiketa produktuak\nAutoen garbiketa gauza hain erraza dela uste al duzu?\nKafea pixka bat edaten duzunean, autoak garbitzeko lanak amaitzen dira! OPS ukitu gabeko garbiketa garbigarriak autoaren kanpoaldea garbitzeko, autoaren zikinkeria, errepidearen zikinkeria, lokatza, gomak eta abar modu eraginkorrean kentzen badituzu. aldiz. baina, gainera, autoa garbitzea oso dibertigarria dela ikusiko duzu!\n♣ Itsatsitako intsektuak, Zuhaitz erretxinak tanta kentzen ditu.\nFinish Argi garbia segurtasuna bukatzen da.\n♣ Ibilgailu mota guztietarako garbitzeko egokia.\n♣ Eskuz edo garbiketa automatikoko zerbitzua oso erabilia.\nZer da ukitu gabeko garbigailua? Ezin hobea hain ibilgailu zikina garbitzeko ??\nOPS kontzentratua Touchless Car Wash Powder autoentzako garbiketa sistema bereziki prestatua, eskuz garbiketa automatikoa.\nAutobusak garbitzeko agentzietan eta auto zerbitzuguneetan ibilgailu mota guztiak garbitzeko egokia.\nElementuaren abantailarik onena ukigabea eta garbigabea da. Ez da aurrez garbiketa eta belakia garbitu beharrik. Aurreztu ura eta kostatu!\nGarbiketa lan osoa oso erraza eta erraza da. Soilik ukitu gabeko garbigailuaren xanpua busti eta garbitu presio garbigailuaren bidez.\nEz marratu marrarik ibilgailurako. Halaber hautsa argizaria delako.\nMaterail alkalescent, PH tasa 8.5 da, SGS, TUV, MSDS, CE ziurtagiria gainditu da. Horregatik aukeratu behar dituzu gure autoak garbitzeko hornidurak!\nZer da kanpoko autoen garbiketa produktu bikainak?\n♦ 500cars-en inguruan poltsa erabil daiteke, 40g poltsa bat errazago eta merkeagoa izan dadin.\n♦ Erdia baino gehiagoko ura aurreztea. Erabili 30-40 litro ur inguruan auto bakoitzeko, gehienez aurrezteko ura!\n♦ Aurretik eta garbitu ondo dago. Ez da beharrezkoa garbitu, pertsona batek bakarrik hartuko du 3 minutu auto bat garbitzeko.\n♦ Ekonomia, erabiltzeko erraza eta eraginkortasunez gehiegizko zikinkeria kentzen du, zirkulazio-zikinkeriarekin eta beste kutsatzaile arriskutsuekin.\n♦ Auto garbitzeko produktu baxuak oso erraz garbitu eta utzi gainazalak distiratsuak eta garbiak.\n♦ Kristalezko leihoen inguruko bekain zikin iraunkorrak kentzen ditu beira.\n♦ Garbiketa automatikoko garbiketaren eguzki izpiak eta muturreko eguraldia babesten ditu autoak, eta ibilgailua berritu egiten da.\nNola garbitu auto bat garbiketa produktu naturalak?\n♥ Disolbatu OPS ukipen-garbiketako auto garbitzeko kontzentrazio-hauts paketea 50kg ura ontzian (diluitzeko ratioa 1: 80-120)\n♥ Aurrerago spray likidoa (fan-itxurako) ibilgailuaren azalera eta lau gurpileko zentroak. 3o segundoko funtzionamendua amaituko da.\n♥ Garbitu ibilgailua zurrumurrua goitik behera (Gutxienez uraren presioa mantendu 60MPA)\n♥ Garbitu ondoren, berehala lehortu ibilgailua lehortzeko eskuoihal batekin.\nIkusiko duzu, automatikoki garbitzeko hornidura erabiltzea komeniko da! Jarri gurekin harremanetan erreserba egiteko!\nGarbiketa automatikoko garbiketarako makinen hornikuntza onena\n♦ Disolbatu OPS auto-garbiketa produktuen (hautsa) paketea 2kg uretan ibilgailua garbitzeko likidoa 2.5kg lortzeko.\n(Gomendatu ura beroa erabili ahal izateko ur epeletan efektu hobea duten neguko hilabeteetan).\n♦ Ondoren, proportziozko ponpa 4en proportzioen arabera ezarriko da, disolbatutako ibilgailua garbitzeko likidoa erabiliz.\n♦ Ibilgailua garbitzeko ibilgailua garbituko duzu ibilgailua uniformeki garbitu.\n♦ Egokitu ibilgailuaren garbigailuaren presioa 60kg gainetik.\n♦ Garbitu ondoren, berehala lehortu ibilgailua eskuoihal handia edukiz.\nAdierazitakoa: benetako diluzio ratioa 1 da: 125\nGarbiketa fina denda batean eskuragarri dagoen autoen garbiketa-hautsa (automatikoki garbiketa automatikoa bezalakoa).\nZein da auto-garbiketa hauts hau?\nEskuz garbitzea • Garbiketa automatikoa • Presio handiko garbigailuak • Autoko zerbitzuguneak\nAutoak garbitzeko produktuen fabrikatzaile fidagarriaren bila zabiltza? Hemen gaude!\nGarbigailuen hornidura fitxa teknikoa\nProduktuen espezifikazioa. 500g / 1 Bag\nPrezioa 2.00-2.50 $ / Bag (FOB Ningbo / Shanghai) US $\nMOQ 1 MT (2000 poltsak)


'Brexit'-aren lehen ondorioak | Ekonomia | Berria\n'Brexit'-aren lehen ondorioak\nFrantziako mugazainak, kamioi bat kontrolatzen, Calaisen. C. PETIT TESSON / EFE Tamaina handiagoan ikusi\nNahi zuen argazkia lortu zuen Boris Johnsonek brexit-aren lehen egunetan; edo, hobeto esanda, argazkirik ez egotea, ez ikustea kamioi ilara amaigabeak Doverko portuaren sarreran, edo apal hutsak supermerkatuetan. Baina horrek ez du esan nahi Erresuma Batua EBko merkatu bakarretik ateratzeak ez duela ondoriorik izan. Egia da ez dela izan hondamendi ekonomiko handi baten irudirik, baina brexit-a hasi da aldaketa sotilak eragiten, hedabideetan irudi edo titular ikusgarririk eragiten ez dituzten horietakoak.\nAldaketa antzematen lehenengoetarikoak elikagai industriakoak izan dira. Ez da harritzekoa, haiek zailagoa baitute biltegiak produktuz biltzea, industriaren beste zati handi batek egin duen moduan, itunik ezak ekar zitzakeen kostu gehigarriak ekiditeko. Aldaketak hankaz gora jarri ditu bere hornikuntza kateak, badirudielako haietako batzuk orain ohartu direla arazo batez: jatorriari lotutako arauak. Eguberri bezperan lortutako merkataritza itunak ez dio muga zergarik ezartzen eremu batean sortu eta bestera doan produktu bati, baina bai hirugarren leku batetik iritsita muga zeharkatzen duenari. Hau da, produktu bat Txinatik Erresuma Batura iritsi bada, eta hortik Belgikara joaten bada, bai ordaindu behar du muga zerga. Gaur egun produktu gehienak jatorri desberdineko osagaiekin egiteak are gehiago nahasten du prozesua.\n«Muga zerga eza ez da hainbestekoa hizki txikia irakurtzen duzunean», aitortu du Steve Rowe Marks and Spencer saltoki kateko buruak. Irlandako, Frantziako eta Txekiar Errepublikako dendetan hainbat astez zenbait produktu saltzerik izango ez duela aitortu du, bere hornidura katea egokitu arte.\nIrlanda da, hain zuzen ere, brexit-aren lehen ondorioak gertuen ikusten ari den EBko herrialdea, Marks and Spencerrekin batera Erresuma Batuko kate handi gehien-gehienak han ere zabalduta daudelako. Gainera, uharte osoan sortu dira arazoak, Ipar Irlandak EBko merkatu bakarrean jarraitzen baitu, hegoaldearekin ahalik eta merkataritza harremanik solteena gordetzeko. Hots, Eskoziatik, Ingalaterratik eta Galestik doazen merkantziek lehen behar ez zituzten osasun eta aduana agiriak behar dituzte EBn eta Ipar Irlandan sartzeko ere. Ondorioa? Tesco, Asda eta Sainsbury supermerkatu kateek onartu dute produktu batzuk faltako direla hurrengo asteetan, eta Irlanda osoan Internet bidez saltzeari utzi diote Lewis eta Debenhams arropa kateek. Burokrazia saiheste aldera, Galestik eta Ingalaterratik barrena Mantxako itsasarteko ferryetara eta tunelera zihoazen ehunka kamioi zuzenean ari dira Irlanda-Frantzia itsasontzien zerbitzu luzeagoa aukeratzen, eta trafikoa asko gutxitu da Irlandaren eta Galesen artean.\nKontrol gehiago bihartik aurrera\nDirudienez, laburra izango da kamioien ilararik ezak Johnsoni emandako garaipen mediatikoa. Urte hasieran dute trafiko gutxien Mantxako itsasartean —6.000 kamioi egunean—, baina aurten inoiz baino gutxiago —2.000—. Hilaren amaieran, biltegiak husten direnean, trafikoa berriro ugaritzea espero da, eta horrekin batera ugarituko dira aduana igarotzeko beharrezkoak diren paperak ez dituztenak. Gainera, garraiolarien artean zabaldu den mezua da bihartik aurrera frantziarrak serio jarriko direla, eta orain baino zorrotzago kontrolatuko dituztela. Londresek urte erdiz atzeratu ditu, ilarak eragozteko eta ez dituelako kontrolak egiteko azpiegitura eraiki.\nEkoizle britainiar batzuek astebete eskas behar izan dute iragartzeko Mantxa zeharkatzeari utziko diotela, burokraziaren kostuak ez dielako merezi. EBn bezero asko dituztenek bi hornidura kate osatzen ari dira: bata EBn; bestea, Erresuma Batuan.\nFinantza merkatuetan ere hasi da jokoa. Urteberriaren ondoren burtsak zabaldu ziren lehen egunean, Londreskoak EBko konpainien akzioen salerosketen erdiak galdu zituen. 6.000 milioi euro, egun bakar batean, baina hori huskeria da deribatuetan, swap-etan eta Londresko City jaun eta jabe den beste finantza produktuetan gal dezakeenarekin alderatuta.\n47 urtez lotuta egon dena askatzen hasi da.


27 Apirila | Kongresua\nAitor Estebanek, Diputatuen Kongresuko Euskal Taldearen bozeramaileak “irmotasuna” eskatu dio Espainiako gobernuari aurreko astean ezagutu zen bezala 60 lider independentistari eginiko balizko espioitzaren aurrean eman beharreko erantzunean. Kontrol bilkuran, bozeramaile jeltzaleak Exekutibo zentralari exijitu dio kasu honekin erlazionatutako agiriak desklasifikatzea eta Ikerketa Batzordea bat eratzea, EAJ-PNVk Ganberako beste bederatzi alderdirekin batera erreklamatu bezala.\nOsoko Bilkuran hitza hartzean Estebanek baieztatu du Gobernuak erabili duen argudioak ezartzen duenaren aldean “babesgabe dagoena ez da CNI erakundea baizik eta Parlamentua” eta gaineratu duenez “hitzetik hortzera horrenbeste darabilten Espainiako demokrazia osoa erabat kaltetu dute”, ezagutu diren azken informazioek.\nTestuinguru honetan, Euskal Taldearen bozeramaileak Robles ministro andreari ohartarazi dionez “Gastu Erreserbatuen Batzordearekin ez da ezer konponduko”. “Hala izango dela uste baduzue, erratuta zaudete”, esan du. Gainera, Euskal Taldeko bozeramaileak baieztatu duenez “hau ez da tartean daudenei soilik eragiten dien gaia; denok kezkatu beharko gintuzke, Gobernutik hasita, eta sistema demokratikoaz arduratzen den orori interesatu beharko litzaioke”. Horregatik baieztatu duenez “horren epaile aurrerakoia zen Margarita Robles erabat kezkatuta egongo litzateke orain gertatzen ari denarekin, eta ez zen konforme geratuko “eskuak lotuta ditugu eta ikusiko dugu Gastu Erreserbatuen Batzordean” esatearekin”.\n“CNIk legezko parametroetan jarduten duela diozu, eta sinetsi egin behar zaizu ebidentzia guztien kontra, PEGASUS programa Estatuei baino ez zaielako saltzen , eta sinestezina da Auzitegi Goreneko epaile batek hiru hilabetetan 60tik gora entzuketa indibidualizatu baimentzea. Hori ez du inork irentsiko”, berretsi du bozeramaile jeltzaleak.\n“Irmoago jardun ezik, larriki kaltetuko dute sistema demokratikoa. Egin behar duzuena da dokumentuak berehala desklasifikatzea eta ondoren Sekretu Ofizialen legea indargabetzea”, amaitu du.


Farmazia - Wikipedia, entziklopedia askea.\nFarmazia hitzak artikuku honetara birzuzentzen du, botikak eskuratzen diren lekua eta horiek gordetzeko instalakuntza gaitzat duena beste hau da: Botika (instalakuntza).\nFarmazia farmakoen prestakuntzaz eta dispentsazioaz arduratzen den zientzia da. Osasun produktuak prestatu eta dispentsatzen diren lekua ere bada, baina kasu honetan farmazia bulego edo botika izena ematen zaio. Farmazia osasun zientzien adar bat da eta bere helburua medikamenduen jatorria, izaera, ezaugarriak eta prestakuntza aztertzea da.\nFarmazialariek kimikari eta medikuekin batera, eragin terapeutikoa duten konposatu organikoak sintetizatzeko erantzukizuna dute. Gainera, osasun eta higiene arloetan gero eta gehiago eskatzen da aholkua komunitate farmazeutikoari. Farmaziak farmako eta medikamentuei buruzko jakintzaz gain, hauek giza gorputzaren gain duten eragina eta gorputzaren ezaugarri kimiko eta biologikoak hartzen ditu barne. Horretarako, farmazia galenikoa, farmakologia, biofarmazia eta farmakozinetika, farmakodinamika, toxikologia, farmakoteknia, [biokimika]], mikrobiologia eta kimika farmazeutikoa eremuak aztertzen ditu, besteak beste.\nFarmazia ikur anitzez adieraz daiteke. Espainia, Frantzia eta Argentinan esaterako, Higiaren kopa edo gurutze greziarra asko erabiltzen dira.\nGurutze greziar berdea\nMortairua eta pistiloa\nApotheke "A" estilizatu gorria (Alemanian)\nFarmazia fakultatea (EHU)


Abuztu aurreratua | Iritzia | Berria\nHitza bete du PSNk». Horixe txio batean Maria Txibitek atzo esan zuena: «Boto bat bera ere ez NA+-ri, ezta Bilduri ere. Aukera egon den lekuetan akordio aurrerakoiak erraztuz, eta eskuinaren eta subiranismoaren alternatiba gisara proposatuz. Beti taldeen erabakiak errespetatuz». Beste garai bati buruz ariko balitz bezala da txio hori, eta ez atzokoaz, hauxe izan baita haren apustu aurrerakoi eta zintzoa: Barañain, Burlata, Berriobeiti edota Lizarrako alkatetzak Navarra Sumari ahalbidetzea, deliberoz boterea eskuinari emanez, beste aukera batzuk zeuden lekuetan.\nPSOEk lehenagotik ere ohituak gauzkan jokaleku batera eraman du Nafarroa: NaBai, PSN eta IUren gobernua galarazi eta Miguel Sanzen UPN hobetsi zuen 2007ko garaira: Nafarroa urteetako erregimenera kondenatu zuen abuztuko kolpe hartara; edo 2014an PSNk Yolanda Barcinari jarri asmo zion zentsura mozioa geldiarazi zuenera.\nAlderdi abertzaleei ohar argia heldu zaie: abuztua aurreratu dutela udaletan, lau urteetan PSNk Navarra Sumarekin akordioak eginez gidatuko dituztela, eta jokaldi hori bera izan litekeela lasai asko Nafarroako Legebiltzarra osatzerakoan. «PSN kanpora», oihukatu zuten atzo herritarrek Iruñeko udaletxearen plazan. Sozialisten balizko bazkideek eta babesleek kontuan hartu beharrekoa.


OMEk hitz eman du hirugarren munduaren erdiak 2005ean izango dituela hiesaren aurkako botikak | Consumer\nOMEk hitz eman du hirugarren munduaren erdiak 2005ean izango dituela hiesaren aurkako botikak\nZientzialariek diote gaur egungo tratamenduek ez dutela gaixotasuna sendatzen utziko.\nHiesa planetaren iparraldearen eta hegoaldearen arteko desberdintasunak adierazten dituen patologia da. Herrialde industrializatuenetan, GIBaren birusak milioi erdi kaltetu ditu, eta guztira 25.000 hildako. Herrialde pobreetan, 230.000 baino ez dira terapia jarraitzen, eta dagoeneko 2,3 milioi hildako dira.\n“Tratamendua ukatzen zaien kriminala da. Osasuna, zoritxarrez, produktu bihurtu da, osasuna eskubide unibertsala denean, ez pribilegioa”, protestatu zuen atzo Malaysia Irene Fernándezen aktibista espainiarrak. Bere herrialdeko emakumeen eta langileen eskubideen aldeko militantea, Fernándezek Hiesaren Munduko Goi-bilerako hitzaldi-zikloa ireki zuen atzo.\nBernhard Schwartländer, Genevan, Osasunaren Mundu Erakundeko zuzendaria izan zen. MOEk, esan zuen bezala, hirugarren munduko biztanleen erdiak tratamendu antierretrobirala bermatzea proposatu du 2005erako. “Promesen garaia agortu egin da, baina erronkak jarraitzen du”, ohartarazi zuen Schartländer-ek. “Egin dezakegu. Epidemiaren bidea alda dezakegu”, gehitu zuen.\nKonpromiso horrekin batera, jardunaldiko beste berri bat alderdi zientifikoenean egon zen. “Ondorioa gogorra da entzutean, baina kaltetuei mesede galanta egingo genieke argi ez bagaude. Pronostikoa, zalantzarik gabe, oso txarra da. Gaur egun, hiesaren aurkako tratamenduek ez dute inoiz gaixotasuna sendatzen utziko”.\nBartzelonan, genetikaren eta hiesaren aurkako borrokaren arloko nazioarteko autoritaterik ospetsuenetako bat izan zen Robert F. Siliziano, konde-hirian ere aurkitzen dena.\nEpidemiari buruzko hamalau mundu-konferentzia zabaldu zituen osoko bilkuran lagundu zioten lagunak ez ziren oso ezkorrak izan. “Dagoeneko ez da gizarte immunerik geratzen. Giza immunoeskasiaren sindromea munduko herrialde guztietan dago”, nabarmendu zuen Bernhard Schwartländer-ek.\nBaina albiste guztiak ez ziren txarrak izan. Hala, Robert Siliciano ikertzaileak GIBaz infektatutako zelulek izan duten bilakaera aztertu du azken zazpi urteetan, infekzioa desegin eta hiesaren birusa bortizki desagerrarazi aurretik. Hau da, une honetan terapia antirretrobirala hasteko egokiena dela uste da.\nhies medicación-eu oms-eu


[BIDEOA] ‘Dardara’, Berri Txarraken biran grabatutako filma martxoaren 19an estreinatuko da zinema aretoetan – KULTUR SHAREA\nFilmean Lekunberriko taldeak utzitako arrastoa ikusiko dugu. Munduko hainbat tokitan bizi diren zaleen istorioetatik abiatuta, Marina Lameirok erretratu koral bat egin du.\nMarina Lameiro (Iruñea, 1986) zinemagile nafarraren bigarren film luzea da Dardara, 2021eko martxoaren 19an iritsiko da zinema-aretoetara. Aurretik, martxoaren 15ean, Ikuspuntu Nafarroako Zinema Dokumentalaren Nazioarteko Jaialdiaren 15. edizioa zabalduko du filmak.\n2019an bere 25 urteko ibilbidearen une gorenean, Berri Txarrak taldeak etenaldi mugagabea iragarri zuen, eta baita urte osoa iraungo zuen Ikusi Arte bira ere, zeinaren bitartez mundu osoko agertokietan aritu baitzen. Lameirok bertatik bertara jarraitu zuen bira hura eta bertan jasotakoak ekarri ditu Dardara film luzera.\nMunduko hainbat tokitan bizi diren zaleen istorioetatik abiatuta, zinemagileak erretratu koral bat egin du. Zale guzti horiek hari komun batek lotzen ditu: Berri Txarrak taldearen musikak. “Filmean Lekunberriko taldeak utzitako arrastoa ikusiko dugu, nola lortu duten estilo bat: rocka, hizkuntza bat: euskara, eta belaunaldi bat: bere kideena gaindituz, fenomeno unibertsal bihurtzea”.\n25 urtean taldeko konposatzaile, gitarra jotzaile eta ahotsa izan ondoren, etorkizun ezezagun bati aurre egin behar dion Gorka Urbizuren letren eta gogoeten bidez egiten du aurrera dokumentalak. “Pasioari buruzko filma da, bai Gorkak sortzaile gisa bai Berri Txarrakeko zaleek taldearekiko erakusten duten pasioari buruzkoa”.\nLameiro Ikus-entzunezko Komunikazioan lizentziaduna da Juan Carlos Erregea Unibertsitatean (2004-2009). Hainbat dokumentalen produktorea, errealizadorea eta gidoilaria da, horien artean nabarmentzekoa da Young & Beautiful. Film luze horrekin 2018an Ikuspuntu jaialdian Publikoaren Sari Berezia, Alcances jaialdian epaimahaiaren aipamen berezia, Numax saria Margenes jaialdian, Rizoma saria izen bereko zinemaldian, Latexos saria Novos Cinemas zinemaldian, D`A Film Festibalen epaimahaiaren aipamen berezia edota ECAM saria jaso ditu. Horrez gain, Tania Hernandez Velasco artista mexikarrarekin duen film-korrespondentziatik abiatutako Volando pero no film laburra zuzendu zuen. Lan horrengatik Nafarroako Arte Gaztearen Topaketetako ikus-entzunezko sorkuntzako bigarren saria jaso zuen 2016. urtean. 300 Nassau (2016) filmarekin Nafarroako Foru Arte Jaialdiko finalista izan zen eta Fordhameko zein New Yorkeko unibertsitateetan eta Bartzelonako L`Alternativa jaialdian erakutsi ahal izan zuen. Azken film labur hau 2014ko irailetik 2015eko ekainera bitartean sortu zuen, New Yorken, UnionDocs-eko artista egoiliar gisa , Collaborative Studioko (CoLab) kide zelarik.\nTags: Berri Txarrak, Dardara, Marina Lameiro


Nuklearra? Eztabaida berriz etxean | Gazteluko Plazatik\nHasiera » Energia » Nuklearra? Eztabaida berriz etxean\nNuklearra? Eztabaida berriz etxean\nAtalak: Energia, Gizartea, Politika\nFukushimako zentral nuklearreko leherketetako bat\nFukushima-ko zentral nuklearraren leherketen ondorioak oso larriak izango dira etorkizunari begira, tankera horretako istripuetako ondorioek erakutsi izan duten moduan. Larritasuna mailakatzean, zentral honetako lehen erreaktoreko istripuari 4ko puntuazioa eman diote (7ko eskalan), baina denak adierazten du denborarekin laster irabaziko duela 5. puntua: Harrisburgekoak (AEB) 5. puntua jaso zuen 1979ko istripuan eta adituek dagoeneko argi dute hau larriagoa dela.\nHalakoetan ohikoa den bezala, balorazio eta datuen nahasmena da nagusi, baina 200.000 lagunetik gorako populazioa lekuz aldatzeak berak bakarrik asko adierazten du. Antza denez, lan dena nukleoaren fusioa saihestera bideratzen ari da, hori lortu ezean Chernobileko istripuaren –inoizko larriena– ezaugarriak errepikatuko bailirateke. Hori erdiesteko dagoeneko ezaguna da erreaktorean dagoen tenperatura jaitsi egin behar dela eta horretarako berau hoztu egin behar dela. Zeregin horretan itsasoko ura kopuru handitan erabili da eta, beraz, itsasoak kutsadura erradiaktibo handia jaso du.\nHorrez gain, erreaktorea jaso eta babesten duen eraikineko presioa jaisteko, lurrun isurketak egin dira airera eta hor ere erradiaktibitate handiak egin du ihes. Egunak eta asteak pasatu ahala hondamendiaren errealitatea apurka joango da azaleratzen. Larriena, ordea, minbiziek eragindako milaka eritasun eta heriotzena, urteen iraganarekin bakarrik ezagutuko dugu.\nKRISI ENERGETIKOAk berotuta nuklear zaleak berriz armairutik ateratzen ari diren unean heldu da Japoniako hondamendia eta ikusgai dago nola eragingo dion energia molde honen garapenari. Frantzian, adibidez, Daniel Cohn Bendit eurodiputatu berdeak erreferenduma eskatu du eta ez dira gutxi berarekin bat egiten ari direnak: “Herritarrak dira arriskua onartu ala ez erabaki behar dutenak” (Laurent Joffrin, NouvelObs-eko editorialean).\nEuskal Herriari dagokionez, bolbora bezala zabaldu da Fukushimako zentrala Garoñakoa (1970) bezalakoa dela –“haren bikia” aipatu da–, baina Espainiako agintariek laster azpimarratu dute Espainian ez dela Japoniako lurrikaren arriskurik eta zentral guztien segurtasuna ondo bermatua dagoela. Kontua da aurten ixtekoa zela Garoñakoa eta itxiera 2013ra arte atzeratu zuela Espainiako Gobernuak, eta petrolioaren krisia baliatuz, 2013tik harago biziraun eraztea ere aurreikuspenetan dagoela.\nEgia esan, hori da aukerarik egiazkoena, PPk –Japoniako istripuen aurretik bederen– esana duelako Gobernura iritsiz gero, Garoñakoaren bizitza luzatuko zuela. Eta, ezagun denez, Raxoi jaunak eskura ditu Moncloako giltzak. Berdin da munduan istripua izan duen hau eta Garoñakoa diren zaharrenetakoak, berdin 40 urtetik gorako bizitzatik harago ez eramatea aholkatzen bada, berdin dira aurreko itxiera agindu guztiak. Kontua da ea zerk eragingo duen gehiago iritzi publikoan, asteotako petrolio garestia baliatuz lobby nuklearra egiten ari den kanpainak edo etxeko telebistan edo ordenagailuan ia uneoro jarraitu ditzakegun Japoniako berriek.\nFukushimatik 250 kilometrora dagoen Tokio-ko biztanleen izuaz ari gara entzuten han-hemenka, baita han bizi diren euskaldunen ahotik ere. Garoñako zentrala Gasteiztik 40 kilometrora dago, Bilbotik 54ra. Espainian 10 zentral nuklear daude, Frantzian 23 (eta 59 erreaktore). Japoniakoak eztabaidarako aukera ona zabaltzen du, baina nuklearzaleentzat Harrisburg, Chernobil edo Fukushima gidoiaren barruko kalteak dira, ezinbestean onartu beharrekoak. Gobernu eta botere ekonomikoek buruan zer duten argi dago, herritarrei dagokigu zoritxarreko olatua baliatu eta presio egitea: instituzioetan, kalean, informazioan… Informazioaren eremuan adibidez, nuklearzaleek behin eta berriz zabaldutako gezur handi horietako bat argitu zidan iragan otsailean Greenpeaceko webguneak (Espainiako Sare Elektrikoaren datuekin): Espainiak ez du Frantziaren elektrizitate nuklearra inportatzen, Frantzia da Espainiatik elektrizitatea inportatzen duena.\n(ARGIAko 2269. zenbakian argitaratua)